Goraždevac, mesto zločina 13. avgust 2003. (Foto arhiva Kim)\nNepoznate osobe su iz automatskog oružja pucale na grupu od pedesetak srpske dece koja su se kupala na reci Bistrici u Goraždevcu, i tom prilikom usmrtile Panta Dakića (12) i Ivana Jovovića (19), a teško ranile Marka Bogićevića (12), Draganu Srbljak (13), Bogdana Bukumirića (14) i Đorđa Ugrenovića (20).\nDanas će parastosom u crkvi Presvete Bogorodice u Goraždevcu biti obeležena godišnjica od ubistva Ivana i Panta.\nPočinioci ovog zločina nikada nisu pronađeni. Istragu je prekinuo Euleks u februaru 2011. godine, uputivši pismo porodicama žrtava u kojima ih informiše da je istraga obustavljena usled nedostatka dokaza.\nĐurić: Zatvaranjem istrage učinjen je greh protiv čovečnosti\nDirektor Kancelarije za Kosovo i Metohiju naveo je da su srpska deca pala su kao žrtve sulude ideologije mržnje, koja nije usmerena ni prema kome određenom, već prema čitavom jednom narodu, njegovoj kulturi i trajanju.\n"Srbi u Goraždevcu, uprkos svom tragičnom gubitku i mukama koje svakodnevno savlađuju, i dalje opstaju na svojoj zemlji i ognjištima, čuvajući grobove svoje dece i predaka i trag srpskog postojanja u Metohiji", naveo je Đurić.\nDodaje da će stradanje srpske dece na Bistrici ostati kao "večno upozorenje zapisano u velikoj i prepunoj knjizi srpskih stradanja na Kosovu i Metohiji", ali i kao podsetnik na obavezu da država Srbija nikada više ne bude toliko slaba i bespomoćna.\nĐurić je kazao da je ova godišnjica i povod da se još jednom ukaže na neuspeh međunarodnog pravosuđa na Kosovu i Metohiji, koje kako navodi, nije rasvetlilo nijedan od zločina počinjenih nad srpskim stanovništvom nakon 2000. godine.\n"Zatvarajući istragu o stradanju naše dece i mučeništvu mnogih drugih naših sunarodnika na Kosovu i Metohiji, učinjen je greh protiv čovečnosti, a demokratski svet je kapitulirao pred ideologijama mržnje i terorizmom", zaključuje se u saopštenju Đurića.\nJevtić: Pravda više ne može da čeka\nMinistar za zajednice i povratak Dalibor Jevtić je povodom ubistva srpske dece na reci Bistrici, naveo da je ubistvo nevine dece koja još nisu zakoračala u život monstruozan zločin koji ne sme ostati nekažnjen.\n”Pored onih koji su tog avgustovskog dana na srpsku nejač na reci Bistirici ispalili 78 metaka, velika je odgovornost i na onima koji ne rade ništa da rasvetle zločine. Zato i dalje podsećamo i opominjemo da zločin poput ovog u Goraždevcu ali i onog u Starom Grackom, Obiliću, Livadicama kod Podujeva, Cernici kod Gnjilana, pogroma 17. marta, ali i svi ostali zločini u kojima su nevine žrtve bili kosovski Srbi, moraju biti rasvetljeni radi istine, pravde i prosperitetnije zajedničke budućnosti na Kosovu”, navodi se u saopštenju Jevtića.\nJevtić je apelovao na predstavnike međunarodne zajednice, da urade više kako bi adekvatno kaznili počinioce nedela nad nevinim ljudima jer "pravda na Kosovu mora biti dostupna svima, a pravda više ne može da čeka".\nSDP: Zločin koji ne zastareva\nGrađananska inicijativa Sloboda, demokratija, pravda povodom sedamnaeste godišnjice zločina u Goraždevcu podseća da ni posle toliko godina ovaj slučaj nije rešen.\n"Ubice nisu privedene pravdi. SDP apeluje na policiju, tužilaštvo, Euleks i ostale međunarodne organizacije da povećaju napore kako bi ovaj slučaj resili, jer je ovo je zločin koji ne zastareva, koji se ne zaboravlja i koji zahteva pravdu", navodi se u saopštenju.\n25.09.2020 Brojne neregularnosti u OŠ „Braća Aksić“ u Lipljanu (494)\n25.09.2020 Optužnica za ubistvo Olivera Ivanovića vraćena na ponovni postupak (189)


Vučić: Predložiću zabranu kretanja od četvrtka u 18h do subote u 5h | Boom93\nPredsednik Srbije Aleksandar Vučić izjavio je da će sutra predložiti Kriznom štabu da zabrana kretanja tokom prvomajskih praznika traje od četvrtka, 30. aprila u 18h do subote, 2. maja u 5h.\n“Sutra ćemo Ana (Brnabić) i ja izaći sa predlogom da u 18h počne zabrana kretanja, trajaće do subote u 5h…Jer želimo da dobijemo dan i po koji su nam važni..Policijski čas će biti kratak, dvostruko kraći od najavljenog, to je 30 i nešto sati”, kazao je Vučić u gostovanju na RTS-u.\nPrema njegovim rečima, neće biti zabrane za penzionere.\n“Penzioneri će imati dva puta po sat vremena da budu sami na ulici, što je važno za njih…A od subote ujutro ide sve normalno, i posle opet od 18h zabrana”, dodao je Vučić.\nOznakeAleksandar Vučić Koronavirus prvi maj zabrana kretanja\n30. aprila 2020. u 12:57\nBesprekorni sjaj, blistavog uma.


Do pet godina zatvora zbog blokada i nanošenja štete državi – Klik Jajce\nNastavlja se blokada rada Parlamentarne skupštine BiH. Zbog neformiranja novog saziva Vijeća ministara BiH, kao posljedice nepoštivanja državnih zakona, odluka i strategija u režiji SNSD-a, zastupnici i delegati iz ove stranke i njihovi partneri opstruiraju održavanje sjednica i formiranje stalnih parlamentarnih komisija.\nTo je, upozorava SDA današnjim saopćenjem za javnost, protivzakonito i izuzetno štetno po interese BiH.\n– Parlamentarna skupština BiH svakog radnog dana poreske obveznike košta 62.398 KM. Neprimjereno je i za svaku osudu da se taj novac troši, da se isplaćuju enormno visoke plaće, a da zastupnici i delegati pri tome ne rade ništa jer im nije omogućeno da obavljaju funkciju koju su im građani povjerili. Podsjećamo da je zakonski rok za formiranje komisija istekao prije četiri mjeseca – saopćeno je iz SDA.\nPredsjedavajući Doma naroda Parlamentarne skupštine BiH Bakir Izetbegović zatražio je od klubova naroda još 7. marta ove godine da dostave prijedloge za imenovanje delegata u stalne komisije Doma naroda. S obzirom na to da ti prijedlozi, izuzmemo li Klub Bošnjaka, još nisu dostavljeni, Izetbegović je dostavio urgenciju klubovima naroda za dostavljanje prijedloga.\n– Napominjem da zbog neformiranja komisija trpimo zastoj u radu Parlamentarne skupštine BiH, što je rezultiralo neusvajanjem niza veoma važnih zakona, odluka i sporazuma koji su dostavljeni od strane Vijeća ministara BiH – obrazložio je Izetbegović svoju urgenciju.\nNa isti način je reagirao i dopredsjedavajući Zastupničkog doma Denis Zvizdić, koji je zahtjev za okončanje procesa imenovanja svih parlamentarnih komisija dostavio predsjedavajućoj Borjani Krišto (HDZBiH) i dopredsjedavajućem Nebojši Radmanoviću (SNSD). Zvizdić podsjeća da su 25 prijedloga zakona, 35 međunarodnih sporazuma, 70 izvještaja i preko 100 drugih različitih akata trenutno “na čekanju” zbog aktuelnih blokada te da Kolegij ima obavezu “stvaranja pretpostavki za potpuno ostvarivanje prava i dužnosti zastupnika”.\n– Sazivanje redovne sjednice Zastupničkog doma na kojoj bi se izvršilo imenovanje parlamentarnih komisija je neophodno kako bi se umanjile već nastale štete po BiH, kao što je neimenovanje delegacije Parlamentarne skupštine BiH u Parlamentarnoj skupštini Vijeća Evrope – dodao je Zvizdić.\nBlokiranje formiranja parlamentarnih komisija nije samo neodgovoran odnos prema državi BiH i svim njenim građanima već je jasno, vrlo precizno i nedvosmisleno definirano krivično djelo.\nKrivični zakon BiH, dakle, nudi Tužilaštvu BiH čvrst temelj za sankcioniranje odgovornih za postojeću blokadu rada Parlamentarne skupštine BiH. Ukoliko se blokiranje nastavi, upravo će Tužilaštvo BiH biti dužno poduzeti neophodne korake s ciljem sankcioniranja odgovornih.\nObjava Do pet godina zatvora zbog blokada i nanošenja štete državi pojavila se prvi puta na Jajce Online.


Vesti online / Vesti / Svet / Pljušte ostavke zbog Bregzita\nVreme je da odem: Boris Džonson\n"Mi se zaista krećemo ka statusu kolonije Evropske unije", napisao je Džonson u pismu ostavke upućenom premijerki Terezi Mej, gde je kritikovao njen plan da zadrži bliske ekonomske odnose s Briselom posle Bregzita. On je naveo i da se Velika Britanija kreće ka "polu-Bregzitu".\nDžonson koji se zalaže za takozvani tvrdi Bregzit izrazio je žaljenje što "san o Bregzitu umire, ugušen nepotrebnom sumnjom u sebe".\nOn je optužio premijerku da je digla "bele zastave" predaje u pregovorima s Evropskom unijom.\nVelika Britanija bi trebalo 29. marta 2019. godine da zvanično napusti članstvo u Uniji, tačno godinu dana od zvaničnog pokretanja procedure Bregzita. Ali, ona neće napustiti jedinstveno tržište i neće uskratiti slobodu kretanja i imigracije, čime je Bregzit zapravo obesmišljen jer su upravo ta dva razloga prevagnula na referendumu za napuštanje Unije.\nNeposredno pre Džonsona ostavku je podneo i britanski ministar za Bregzit Dejvid Dejvis i njegov zamenik, te državni sekretari za Bregzit Stiv Bejker i Suela Braverman, čime su izašle na otvoreno podele unutar vlade premijerke Mej o tome kako da se napusti EU, koje prete da sruše njenu vladu.\nTereza Mej uzvratila je pismom Džonsonu u kome je izrazila iznenađenje što je podneo ostavku samo dva dana nakon što se cela vlada posle dugih razgovora dogovorila o zajedničkom stavu oko uslova izlaska Britanije iz EU. Kako je navela premijerka u pismu, ministri su se dogovorili o sveobuhvatnom i detaljnom predlogu, koji će poštovati rezultate referenduma kojim se traži izlazak iz EU, kao i ono na šta su se obavezali u izbornom manifestu - da će napustiti jedinstveno evropsko tržište i carine.\n"To će značiti da mi uzimamo nazad kontrolu nad našim granicama, našim zakonima i našim novcem, i prekidamo slobodu kretanja i pravnu nadležnost Evropskog suda pravde u Velikoj Britaniji, prekidamo dalje slanja ogromnih suma novca naših poreskih obveznika Evropskoj uniji", napisala je premijerka.\nOna je rekla da je sporazum koji je postignut posle više sati pregovora zahtevao punu, kolektivnu podršku vlade. Premijerka je rekla da je do sada dozvoljavala članovima kabineta znatnu slobodu da izražavaju svoja pojedinačna mišljenja, ali da dogovor postignut u petak predstavlja tačku posle koje to više nije slučaj.\n"Ukoliko niste u stanju da pružite podršku koja nam je potrebna da obezbedimo taj dogovor u interesu Velike Britanije, ispravno je da treba da se povučete", napisala je i priznanje Džonsonu za njegov rad za svoju zemlju.\nHant vodi diplomatiju\nBivši britanski ministar zdravlja Džeremi Hant imenovan je za novog ministra spoljnih poslova posle ostavke Borisa Džonsona, saopštio je Dauning strit. Novi ministar za Bregzit je evroskeptik Dominik Rab. Hant je bio za ostanak Britanije u okviru Evropske unije u kampanji uoči referenduma 2016. godine.


Lukač: "Gotovo svi teroristi svijeta imaju veze s BiH"\nDragan Lukač, ministar unutrašnjih poslova RS-a, izjavio je da gotovo svi teroristički akti u svijetu imaju vezu sa BiH.\n“Sve i jedan teroristički akt u BiH upravo se dogodio od strane vehabija. Skoro svi teroristički akti koji su se desili na tlu Europe, pa čak i na svjetskom nivou imaju veze sa BiH. Jesu li ti izvršitelji samih krivičnih dijela bili prisutni u BiH u toku rata ili poslije rata ili su imali kontakte sa ljudima u BiH upravo kroz ove paradžemate, ili su koristili oružje i streljivo, eksploziv za izvršenje terorističkih akata na tlu Europe, a da su imali veze sa BiH. Neka poveznica postoji sa najvećim brojem izvršenih terorističkih djela na tlu Europe sa BiH i to je poražavajuće za BiH. Nemoguće je da ne budemo na udaru svjetskih policijskih agencija i svih onih koji se bave problemom terorizma u čitavom svijetu i da ne budemo prepoznati kao utočište potencijalnih terorista”, kazao je ministar Lukač.


INVESTICIJA OD DVA MILIONA OŠ "Radivoj Popović" dobila novo igralište za decu sa smetnjama u razvoju\nĐaci osnovne škole za decu oštećenog sluha i govora "Radivoj Popović" u Zemunu dobili su danas novo igralište i montesori kabinet, vredni više od dva miliona dinara.\nPomoć školi rezultat je projekta "Veliko srce" u saradnji sa fondacijom "Ana i Vlade Divac" i Eurobankom, a gradonačelnik Mali je rekao da je ove godine, zahvaljujući takvoj politici grada, broj ličnih pratilaca povećan na 250.\nOn je dodao da će ih, u slučaju potrebe, biti i više.\nGradonačelnik, direktor škole Žejlko Pokrajac i predstavnici drugih učesnika u projektu, obišli su igralište i uverili se, između ostalog, da je u potpunosti prilagođeno polaznicima škole, koji imaju oštećenje sluha, autizam i govorno- jezičke probleme.\nMontesori kabinet opremljen je edukativnim materijalom i didaktičkim igrama za stimulisanje psiho-fizičkog razvoja, unutrašnje motivacije i smisla za red, u kojima je uloga vaspitača nenametljiva, pa se neguje individualni pristup svakom detetu.\nOvo je 26. igralište, opremljeno za pet godina postojanja projekta "Veliko srce", obnovljenih, između ostalog, zahvaljujući korisnicima "masterkard" kartice Eurobanke.\nPredstavnica Eurobanke Magladena Tatić rekla je da je misija projekta odrastanje dece u što kvalitetnijim uslovima.\n- Veliko je zadovoljstvo biti deo budućnosti dece, jer jer to jedina sigurna investicija, koja nema rok trajanja i koja se višestruko vraća - rekla je Tatić.\nSvečanosti su prisustvovale gradska sekretarka za obrazovanje Snežana Đurić i predsednica UO fondacije Ana i Vlade Divac, Ana Divac, a direktor škole zahvalio je donatorima kao društveno odgovornim institucijama, istakavši da će oprema unaprediti svakodnevni rad sa decom.\nŠkola "Radivoj Popović" postoji 66 godina, a trenutno tu ustanovu pohađa 53 đaka iz cele Srbije predškolskog i osnovnoškolskog uzrasta.\nObnovljeno igralište koristiće i dve obližnje specijalne škole, pa će na tom terenu vreme provoditi blizu 400 dece.\nU Barajevu počinje izgradnja Dnevnog boravka za decu i omladinu sa smetnjama u razvoju


"Saveršena oluja" protutnjala Volstritom\n„Saveršena oluja“ protutnjala Volstritom\nTanjug 10. marta 2020. 10:42\nNJUJORK – NJujoršku berzu pogodila je prava „savršena oluja“ u ponedeljak, jer su investitori u paničnom strahu od širenja koronavirusa i saudijsko-ruskog rata s cenama nafte krenuli u besomučnu rasprodaju kompanijskih akcija po znatno nižim cenama, slistivši vrednost berzanskih indeksa.\nIndustrijski indeks Dau DŽons je izgubio 2.013,7 poena ili 7,79 odsto vrednosti usled pada akcija Boinga, Epla, Goldman Saksa i Katerpilara, koje su ovaj indeks „koštale“ najmanje 100 bodova.\nDau je trgovanje zaključio na nivou od 23.851,02 poena, što predstavlja njegov najgori trgovački dan od 15. oktobra 2008. kada je pao 7,87 procenata, izveštava CNBC.\nIndeks S&P 500 je potonuo za 7,6 odsto na 2.746,56 poena, najviše od 1. decembra 2008, jer su se investitori oslobađali akcija finansijskih i energetskih kompanija.\nU indeksnoj korpi S&P 500 nalaze se naftni giganti poput Ekson Mobajla, Hesa i Maraton Ojla, koji su završili trgovanje sa padom od preko 20 odsto. Akcije finansijskih kompanija su pale za više od 10 procenata, pri čemu su banke „JPMorgan“, Sitigrupa i Benk ov Amerika zabeležile gubitak od preko 13 posto.\nTehnološki indeks Nasdak Kompozit je zabeležio minus od 7,29 procenata, da bi dan završio na 7.950,68 poena.\nMasovna rasprodaja koja je počela posle samo nekoliko minuta od otvaranja trgovanja bila je ključni okidač kolapsa na Volstritu, koji je uzrokovao da trgovanje bude obustavljeno na 15 minuta nakon čega je ponovo obnovljeno u 9:49 sato po istočnoameričkom vremenu.\nJučerašnji oštar pad usledio je nakon jednonedeljnih oscilacija cena akcija zbog kojih je indeks S&P 500 beležio uspone i padove za više od 2,5 odsto tokom četiri uzastopna dana.\nInvestitori su nastavili da traže sigurniju imovinu za svoja ulaganja zbog pojačanog straha da će koronavirus zaustaviti globalne lance snabdevanja i gurnuti ekonomiju u recesiju.\nNa veliki berzanski potres uticala je i odluka Saudijske Arabij da smanji svoje zvanične prodajne cene nafte za april, što je u potpunoj suprotnosti sa njenim ranijim zalaganjima da se dodatnim rezanjem pumpanja pruži podrška naftnom tržištu. Ovu neočekvanu odluku, Rijad je doneo nakon kraha pregovora s Rusijom o dodatnom smanjenju proizvodnje „crnog zlata“.\nZlato, koje investitori preferiraju kao jedno od sigurnih utočišta u vreme kriza, premašilo je cenu od 1.700 dolara po unci, dostigavši najviši nivo od decembra 2012. Cena bakra se međutim spustila na najniži nivo u više od tri godine, na 2,46 dolara.\nBakar se smatra barometrom ekonomske tražnje u širem smislu, s obzirom na njegovu primenu u elektroindustriji i proizvodnom sektoru.\nNjujorška filijala Federalnih rezervi je najavila u ponedeljak da će povećati količinu novca koji nudi bankama za njihove kratkoročne potrebe za finansiranjem. Da bi obezbedila nesmetano funkcionisanje tržišta finansiranja, FED je saopštio da će do četvrtka povećati iznos sredstava za repo operacije za prekonoćne pozajmice sa 100 milijardi na 150 milijardi dolara.\nAkteri na valutnim tržištima očekuju da će američka centralna banka smanjiti referentnu kamatnu stopu za tri četvrtine procentnog poena na sednici sledeće nedelje.


DEMOKRATE kažu da su postigli sporazum s Trampom o mladim imigrantima | Pink M\nDEMOKRATE kažu da su postigli sporazum s Trampom o mladim imigrantima\nVodeći demokrati iz oba doma američkog Kongresa saopštili su da su postigli dogovor s predsjednikom SAD Donaldom Trampom o zaštiti hiljada mladih imigranata od deportacije i finansiranju nekih dodatnih obezbedjenja američke granice koja ne uključuju izgradnju zida prema Meksiku. Postizanje sporazuma objavili su vodje demokrata u Senatu i Predstavničkom domu Kongresa Čak Šumer i Nensi Pelosi posle večere sa Trampom sinoć u Beloj kući, na koju republikanski kongresmeni nisu pozvani.\nDATUM: 14.09.u 09:30\nSporazum je najnoviji slučaj da Tramp okreće leđa sopstvenoj, Republikanskoj stranci i postiže sporazum sa opozicijom.\nPrema sporazumu, obezbijediće se zaštita za gotovo 800.000 imigranata koji su dovedeni ilegalno u zemlju kao djeca i koji su bili zaštićeni programom DACA. Prema tom programu, koji je uveo bivši predsjednik Barak Obama, oni su imali privremene radne dozvole i bili su zaštićeni od deportacije.\nTramp je okončao program ranije ovog mjeseca i dao Kongresu šest mjeseci da zakonski reguliše status takozvanih „Sanjara“.\n– Dogovorili smo da brzo pretočimo u zakon zaštite prema programu DACA, i da sastavimo paket za graničnu bezbjednost prihvatljiv za obje strane, koji isključuje zid – naveli su Pelosijeva i Šumer u zajedničkom saopštenju.\nPredstavnica za štampu Bijele kuće Sara Hakabi Sanders djelimično je osporila njihovu izjavu i na Tviteru napisala da „isključenje zida svakako nije dogovoreno“.


18 BOLNICA U BLOKADI Nemaju novca za lekove, materijal, struju...\nProblem zdravstvenih ustanova čiji su računi blokirani raste i usložnjava se, a u ovom trenutku 18 ustanova je blokirano, izjavio je danas predsednik Upravnog odbora Komore zdravstvenih ustanova Srbije (KZUS) Georgios Konstantinidis.\nKonstantinidis je rekao da blokada znači da te zdravstvene ustanove ne mogu da plate lekove, materijal, struju i ostalo što im je potrebno za normalno funkcionisanje, a pri tom su u opasnosti i od prinudne naplate, pa mogu ostati bez sredstrava za rad.\n- Preko posebnog trezorskog računa, zaposleni u ovim ustanovama dobijaju plate ali je stanje blokade neodrživo, posebno na duži rok i ako se ima u vidu da broj ustanova koje su u blokadi raste - rekao je on na sastanku u Komori s predstavnicima relevantnih institucija kako bi se pronašla rešenja za ustanove u blokadi.\nU DUGU NEVEROVATNIH 100 MILIONA EVRA Umesto na lekove, trošili na plate, putovanja i stimulacije\nEvo šta čeka direktore koji su zadužili bolnice za 100 MILIONA EVRA\nALARMANTNO Bolnicama plene aparate, lekove i vozila zbog ENORMNIH DUGOVA\n- Ukoliko se hitno ne interveniše, broj blokiranih i prezaduženih ustanova će rasti te će i pružanje zdravstvene zaštite građanima i zdravlje društva u celini biti pod velikim znakom pitanja - zaključeno je na sastanku.\nDržavni sekretar u Ministarstvu zdravlja Berislav Vekić ocenio je da je veliki deo problema nasleđen i kao primer naveo bolnicu u Boru gde je među zaposlenima "zatekao" 47 vozača.\nOn je rekao da da Ministarstvo zdravlja radi na rešenjima koja će doprineti da sistem funkcioniše na boljim osnovama kroz uvođenje sistema dijagnostički srodnih grupa, pitanje kadrova i slično.\nTEŠKE MUKE Opštine moraju da vrate 100 miliona duga BAHATO PROĆERDANOG, a ne znaju kako\nPomoćnica ministra zdravlja Mirjana Ćirić rekla je da su novim zakonskim rešenjima predviđene promene koje bi trebalo da reše konfuziju i neusaglašenosti koje sada opterećuju sistem.\nNajveći problme nefakurisanje usluga\nNa sastanku je predstavljena detaljna analiza koju je napravila KZUS i iz koje se vidi da su najčešći uzroci blokada oni u vezi sa nepovoljnim načinom ugovaranja sa Republičkim fondom za zdravstveno osiguranje (RFZ0), odnosno nepriznavanje fakturisanih usluga.\nSvetlana Tadin iz RFZO rekla je da Fond raspolaže ograničenim sredstvima i da se trudi da ih rasporedi na najbolji mogući način i pozvala predstavnike zdravstvenih ustanova da tokom cele godine prate svoje stanje, prijavljuju kako gde im sredstva nedostaju tako i gde imaju višak kako bi na vreme moglo da se reaguje i pravilno preraspodele sredstva kojima Fond raspolaže.\nRadna grupa Komore predložila je da se sve što je fakturisano Fondu a nije osporeno prizna, ali i druge mere koje predviđaju rešavanje problema.\nNa stanku je rečeno da u Domu zdravlja Ćuprija zaposlenima nisu overene zdravstvene knjižice zbog nastalih problema.\nRazvojna banka finansira izgradnju "Tiršove 2" i opremanje bolnica u Srbiji\nPokrajinska vlada obezbedila 20 miliona dinara za reviziju i novi projekat rekonstrukcije novosadskog porodilišta


RUSKI S-300 IH NE PLAŠI Izrael nastavlja sa VOJNIM OPERACIJAMA u Siriji\nIzraelski premijer Benjamin Netanjahu izjavio je danas da će Izrael nastaviti izvođenje vojnih operacija u Siriji, nakon što je Rusija objavila da će svom savezniku isporučiti napredni sistem protivvazdušne odbrane.\n- Nastavićemo da delujemo da bismo sprečili vojno utvrđivanje Irana u Siriji i nastavićemo vojnu koordinaciju izraelskih snaga i ruske vojske - rekao je Netanjahu novinarima pred polazak u Njujork.\nIzraelski premijer će održati govor na sednici Generalne skupštine UN.\nU izraelskoj vatri ubijen Palestinac u Gazi, još 10 osoba ranjeno\nPutin i Netanijahu o slanju ruskog sistema S-300 Siriji\nMoskva tvrdi da odgovornost za obaranje aviona "Il-20" snosi Izrael, jer su njegovi avioni svojim manevrima tokom gađanja meta u Siriji izložili rusku letelicu sirijskoj vatri.\nRusija je juče saopštila da će isporučiti Siriji protivvazdušni raketni sistem "S-300", a ruski zvaničnici kažu da će to omogućiti potpuno zatvaranje delova sirijskog vazdušnog prostora.


Za prva dva meseca povećan broj turista – Zapadna Srbija\nDa nije koronavirusa ovo bi bila uspešnija turistička godina od prošle godine.\nSrbiju je u februaru ove godine posetilo ukupno 232.995 turista, što je za 18,9 odsto više nego u istom mesecu prošle godine. Stranih turista je bilo 91.398, za 13,5 procenata više nego u februaru 2019. godine, a domaćih 141.597, što je povećanje od 22,7 procenata na godišnjem nivou, prema današnjim preliminarnim podacima Republičkog zavoda za statistiku.\nUkupan broj noćenja turista porastao je u februaru za 20,1 odsto u poređenju sa istim mesecom prošle godine, na 729.731 noćenja.\nStrani gosti u ostvarili 235.751 noćenja, što je za 18,6 procenata više nego u februaru godinu ranije, a broj noćenja domaćih turista je porastao za 20,8 procenata na 493.980.\nNajveći broj dolazaka i noćenja, u januaru i februaru ostvarili su domaći turisti i oni su najčešće birali da posete Kopaonik, Zlatibor, Beograd, Vrnjačku Banju, Divčibare…\nInostrani turisti najviše su boravili u Beogradu, zatim Kopaoniku, Zlatiboru, Novom Sadu, Nišu… Najveći broj noćenja ostvarili su turisti iz Rumunije, zatim slede turisti iz Crne Gore, Rusije, BiH, Severne Makedonije.\n– Ovi podaci nam ukazuju na to da bi 2020. godina bila turistički još uspešnija od 2019. godine da nije došlo do izbijanja krize izazvane virusom KOVID-19. Takođe, to nam uliva nadu da ćemo po završetku krize, velikim trudom i radom moći da se nadamo da ćemo ovu, jednu od najteže pogođenih grana privrede, vratiti na stazu uspeha i prosperiteta – navode u Turističkoj organizaciji Srbije.\nIzvor: Blic i Tanjug\nTags Turisti Post navigation\nCvećara iz bajke


Od sutra svi objekti i bašte se zatvaraju do 23 sata - Užicka Republika Press\nU posude pored kontejnera ili u kontejnere ISKLJUČIVO ohlađeni pepeo\nIzmene na linijama javnog gradskog prevoza\nOd sutra svi objekti i bašte se zatvaraju do 23 sata\nNovu meru koja na snagu stupa sutra, 8. oktobra saopštila je nakon sednice Kriznog štaba epidemiološkinja Darija Kisić Tepavčević.Podsetimo, objekti sa baštama mogli su da rade do jedan čas posle ponoći, tako da se to od sutra menja.\nKisić Tepavčević je dodala da je poslednjih dana došlo do blagog povećanja broja zaraženih ističući da je sada ključni momenat da se poštuju mere, da nosimo maske u zatvorenim prostorima i da izbegavamo okupljanje većeg broja ljudi.\nPodsetila je da je limit u zatvorenim prostorima – 30 osoba, navodeći da to nikad nije prestalo da važi i najavila pooštrenu kontrolu poštovanja mera i sankcije za njihovo nepoštovanje.\nOno što epidemiolozi istIču poslednjih dana jeste to da nam krajem oktobra, početkom novembra preti treći talas korona virusa.\nPrema jučerašnjem preseku, u Srbiji je na korona virus testirano 7 076 osoba i od toga je njih 120 bilo pozitivno, a jedna osoba je preminula. Ovaj broj zaraženih najveći je još od 27. avgusta kada smo imali 125 novootkrivenih slučajeva. Na respiratorima u zdravstvenim ustanovama širom Srbije, prema poslednjim podacima, nalazi se 19 pacijenata.\nOno što takođe zabrinjava, jeste to što je već danima gotovo polovina novozareženih na dnevnom nivou iz Beograda.\nKada je u pitanju užička bolnica, u ovoj zdravstvenoj ustanovi trenutno je smešteno pet pacijenta pozitivnih i sumnjivih na korona virus, od kojih su tri nalaze na odeljenju intenzivne nege.\nPrijem za mame beba rođenih na Dan grada\nGrad Užice 9. oktobra obeležava svoj dan, tim povodom u Gradskoj kući upriličen je prijem za mame beba rođenih 9. oktobra koje su na poklon od svog Grada dobile zlatnik. Na inicijativ...\nUžičani i ove godine najveće interesovanje iskazali za nabavku kotlova na gas\nNa teritoriji grada Užicu za 2021. godinu, prema Konačnoj listi korisnika sredstava za sufinansiranje mera energetske efikasnosti na porodičnim kućama i stambenim zgradama koja je obja...


Svaka šteta od rupe može da se naplati - Najbolje informacije za putovanja\nDa li vlasnici vozila koja su oštećena zbog loših saobraćajnica da „isteraju pravdu“ kod nadležnih preduzeća. Stručnjaci: Kad presavijete tabak, ne odustajte\n– Zahtev za naknadu štete iz delatnosti JKP „Beograd put“ podnosi isključivo vlasnik vozila u pismenom obliku – objašnjavaju u ovom beogradskom javnom preduzeću. – Uz svu relevantnu dokumentacju, prilaže se i fotokopija zapisnika uviđaja saobraćajne nezgode MUP.\nPrema podacima „Beograd puta“, od početka godine do 1. septembra podneto im je ukupno 213 zahteva za naknadu štete, a kao osnovane prihvatili su ukupno 114.\nNEMOJTE ODUSTAJATI! Direktor Komiteta za bezbednost saobraćaja ističe da se u Srbiji trenutno vodi veliki broj parnica protiv upravljača puteva, upravo zbog saobraćajnih nezgoda izazvanih raznim oštećenjima na putu. – Savetujem vozačima da istraju do kraja i da se ne obaziru na poricanje odgovornosti putarskih firmi – jasan je Okanović, koji dodaje da je izveštaj policije poželjan, ali da nije nužan, te da se i na drugi način može dokazivati odgovornost pred sudom.\nZa razliku od kolega zaduženih za ulice glavnog grada, preduzeće JP „Putevi Srbije“, koje je upravljač na državnim putevima prvog i dugog reda u Republici Srbiji, ne priznaje odgovornost.\n– Ukoliko dođe do oštećenja automobila prouzrokovanog stanjem samog puta, odnosno njegovim neadekvatnim održavanjem, troškove štete snose nadležna preduzeća za puteve. Shodno tome, oštećene stranke upućuju se po teritorijalnom principu, na preduzeća za puteve radi naplate štete i drugih potraživanja – objašnjavaju u „Putevima Srbije“. – Ukoliko dođe do situacije da se eventualno postupa po sudskoj presudi, da „Putevi Srbije“ isplati nadoknadu oštećenima, a u praksi je broj takvih slučajeva veoma mali, za isti iznos se regresira odnosno zadužuje nadležno preduzeće za puteve.\n– Nije tačno da JP „Putevi Srbije“ nisu nadležni za nadoknadu štete vozačima nastale usled oštećenja na putu – objašnjava Damir Okanović. – Njihova odgovornost je regulisana Zakonom o putevima koji kaže da je upravljač javnog puta dužan je da obezbedi trajno, neprekidno i kvalitetno održavanje i zaštitu javnog puta i da obezbedi nesmetano i bezbedno odvijanje saobraćaja na njemu.\nKOMUNALCI – Ponekad vozači „upadnu“ u rupu koju su za sobom ostavile „vodovodžije“, elekričari ili radnici nekog drugog komunalnog preduzeća. Ipak, retko je za nadoknadu štete odgovorno komunalno preduzeće, a češći je slučaj da je oštećenje nastalo zbog neadekvatnog održavanja ili obeležavanja kolovoza.\nputevi, rupe na putu, steta, steta od rupa


Dnevni rezime za petak, 6. avgust – Kikinda Online News – Kikinda Online News\nDanas je petak, 6. avgust, a ovo je kratak pregled najvažnijih vesti koje su obeležile današnji dan.\nAnalize poput broja zaraženih, vakcinisanih, procenta pozitivnih testova, sprovođenja ključnih mera strategije ublažavanja rizika i drugih pokazatelja na nivou svake lokalne samouprave, odnosno obrazovnih ustanova uradiće relevantne zdravstvene institucije, lokalne samouprave i školske uprave i predložićemo članovima Kriznog štaba uskoro model nastave, navodi se u saopštenju. Ružić je takođe dodao da će odluku o nastavi u novoj školskoj godini doneti konsultujući Krizni štab, ali nije direktno odgovorio na pitanje da li će vakcinisana deca starija od 12 godina ići na nastavu, a ona koja nisu imunizovana biti na onlajn nastavi, što je kao jedino logično rešenje ocenio epidemiolog dr Predrag Kon.\nRužić je za Kurir istakao da su u svakom trenutku prioritet zdravlje i bezbednost dece i zaposlenih.\n• Prva avgustovska akcija dobrovoljnog davanja krvi održaće se u ponedeljak, 9. avgusta u prostorijama Crvenog krsta Kikinda. Svi sugrađani koji to žele i koji su u mogućnosti, dragocenu tečnost mogu darovati od 8:30 do 13:00 časova.\nNovčana pomoć uplaćena je danas u iznosu od po 90.000 dinara neto, kao i pripadajući doprinosi, za ukupno 777 samostalnih radnika u kulturi razvrstanih u osam udruženja kojima prošle godine nije isplaćena ta pomoć, izjavio je ministar finansija Siniša Mali.\nZa ovu vrstu pomoći, dodao je ministar, izdvojeno je oko 83,3 miliona dinara. Mali je precizirao da je novac danas prebačen udruženjima, a da će ta udruženja uplatiti novac članovima na koje se ova mera pomoći odnosi.\n• Ministar za brigu o selu Milan Krkobabić rekao je danas da je prvih 14 praznih kuća u Srbiji dobilo nove vlasnike, poljoprivrednike ili gradjane koji su odlučili da napuste gradove i prihvate program tog Ministarstva za dodelu bespovratnih sredstava za kupovinu seoskih kuća.\n“Danas je ukupno odobreno 16 miliona dinara, a vrednost kuća išla je od 835.000 dinara u Pirotu, u selu Poljska Ržana, do punog iznosa od 1,2 miliona dinara u selu Vaska opštine Bač”, rekao je Krkobabić, nakon što je Komisija za dodelu bespovratnih sredstava za kupovinu seoske kuće sa okućnicom održala prvu sednicu.Dodao je da prednjače parovi sa decom, da je dosta mladih poljoprivrednika, ali i onih koju su rešili da napuste gradske sredine i počnu novi život u selu.\nTim programom predvidjena je dodela bespovratnih sredstava mladim bračnim i vanbračnim parovima, samohranom roditelju i mladom poljoprivredniku ili poljoprivrednici do 45 godina života za kupovinu seoske kuće sa okućnicom, koja može da se nalazi na teritoriji svih naseljenih mesta Srbije, izuzev u gradskim i opštinskim sedištima i prigradskim naseljima.\nPredsednik Komisije za ocenu i kontrolu realizacije projekta je rektor Beogradskog univerziteta i dekan Arhitektonskog fakulteta Vladan Djokić, a zamenik predsednika Komisije je agroekonomista Milan Prostran.\nUredba o utvrdjivanju Programa dodele bespovratnih finansijskih sredstava na teritoriji Srbije za 2021. godinu, koju je donela Vlada Srbije i po kojoj je 28. juna 2021. godine raspisan javni poziv, predvidja ukupno 500 miliona dinara za ove namene, a po jednoj kući dozvoljen je iznos do 1,2 miliona dinara.\n• Premijerka Ana Brnabić razgovarala je danas sa predstavnicima proizvođača mleka u Srbiji o poteškoćama sa kojima se suočava sektor stočarstva usled povećanja cene žitarica na tržištu i nepromenjene cene sirovog mleka u poslednjih šest godina.\nPokrajinski Sekretarijat za poljoprivredu izrazio je danas zadovoljstvo uspešno završenim konkursom i dodelom ugovora poljoprivrednicima, kao i njihovim odzivom i iskazanom namerom da poboljšanjem proizvodnje doprinesu što bržem razvoju poljoprivrede u Srbiji.\nPokrajinska vlada je tim povodom najavila nove konkurse već krajem januara. “Naše aktivnosti umnogome nam pomažu da kreiramo što bolje programe i mere do kojih dolazimo u kontaktima sa ljudima na terenu”, rekao je Čedomir Božić, Pokrajinski sekretar za poljoprivredu vodoprivredu i šumarstvo.\nNa sednici Vlade Srbije doneta je Odluka o utvrđivanju Industrijskog objekta „Stara crepana i ciglana“ – Terra u Kikindi za spomenik kulture. Po svojoj prvobitnoj nameni kompleks ciglane i crepane pripada grupi objekata tehničke kulture, odnosno industrijskom nasleđu, ali ga danas definiše više od četiri decenije duga tradicija održavanja međunarodnog simpozijuma „Terra“, kada je ovaj prostor prenamenjen u vajarski atelje.\nObjekat „Stara crepana i ciglana“ – Terra u Kikindi sa autentičnim drvenim sušarama, liftovima, kao i starom peći sa prostorijom za odvođenje toplog vazduha jedinstven je u svom okruženju po stepenu očuvanosti, a nova namena – održavanje simpozijuma terakote, sa velikim skulpturama na travnatim površinama, čini ga jedinstvenim kompleksom u zemlji i regionu, navodi se u saopštenju Ministarstva kulture i informisanja.\nU okviru Letnjeg bioskopa koji realizuje Narodna biblioteka ,,Jovan Popović” i Turistička organizacija Grada Kikinde večeras od 21 čas biće upriličena projekcija filma “Pod pretnjom”. Ulaz je slobodan.\nU okviru manifestacije “Kikindsko leto” Turističke organizacije grada Kikinde, u subotu, 7. avgusta od 19:00 do 20:30 na Gradskom trgu biće održana šetnja kikindskim Korzoom, dobro poznatom trasom naših sugrađana. Skup je naravno, kod Katoličke crkve. Od 21:00 sat na Starom jezeru, na dobrom poznatom mestu održaće se Disko Delfin gde će za muziku biti zadužen di džej Sava Grabić.\nNa sceni jedinog kikindskog Dečijeg teatra “Lane” u nedelju, 8. avgusta u terminima od 18 i 20 časova održaće se predstava “Šumska bajka”. Informacije i rezervacije putem telefona 060-02-47-048 i 064-15-89-314.\nU nedelju, 8. avgusta sa početkom od 21 čas u dvorištu Kurije u sklopu manifestacije “Kikindsko leto” održaće se koncert Duvačkog orkestra dobrovoljnog-vatrogasnog društva Kikinda. Ulaz je slobodan.\nDevedeseta godišnjica od osnivanja FK “ŽAK” u Kikindi povod je organizacije utakmice veterana kada će se na Vašarištu, u nedelju 8. avgusta od 18 časova sastati FK “ŽAK” i veterani beogradske “Crvene zvezde”. Ulaz je slobodan.\n• Srpska karatistkinja Jovana Preković osvojila je danas zlatnu medalju na Olimpijskim igra u Tokiju u kategoriji do 61 kilograma.\n• Vaterpolo reprezentacija Srbije plasirala se u finale Olimpijskih igara u Tokiju, pošto je danas u polufinalu savladala Španiju 10:9.\nJunak trijumfa, kojim je vraćen dug Špancima za poraze na nekoliko prethodnih takmičenja, bio je kapiten Filip Filipović, strelac gola odluke 26 sekundi pre kraja. Srbija će u finalu igrati protiv Grčke, u nedelju od 9.30, dok će se Španija boriti za bronzu sa Mađarima (6.40)\nZbog planiranih radova na elektro mreži, u ponedeljak, 9. avgusta, od 9 do 11 časova struje neće biti na Putu za Pristanište kao i u Banatskoj ulici u Kikindi. U slučaju loših vremenskih uslova, radovi se odlažu, a u slučaju ranijeg završetka radova ED zadržava pravo da uključi napajanje korisnika pre planiranog vremena, saopštili su iz Elektrodistribucije.\nRepublički hidrometeoroloski zavod izdao je danas upozorenje na visoke temperature od nedelje, koje će “ići” i do 37 stepeni.\nU nedelju će u celoj Srbiji, a na jugu od ponedeljka do srede biti veoma toplo, sa maksimalnom temperaturom do 37 stepeni. U Kikindi u subotu sunčano i toplo. Minimalna dnevna temperatura biće 19, a maksimalna dnevna 32 stepena.


Predsednik Porta: Martinez izabrao Milan :: Sportal\nPredsednik Porta: Martinez izabrao Milan\nTanjug - Vest objavljena: 18:31 - 20.11.2015\nNajbolji strelac portugalske lige Džekson Martinez karijeru će nastaviti u Milanu, potvrdio je predsednik Porta Pinto Da Kosta.\nOn je dodao da izlazna klauzula za kolumbijskog napadača iznosi 35 miliona evra i da ona mora da se plati.\nInteresovanje za Martineza, koji je ove sezone postigao 32 gola u svim takmičenjima, pokazao je i londonski Arsenal.\nZa reprezentaciju Kolumbije nastupao je 36 puta i postigao 10 golova.\nEvropski fudbal Džekson Martinez Milan Stamatović Porto


Naime, domaćin Igara u Riju uradio je što je do njega, ali je zavisio i od drugih rezultata.\nBrazilcima je bila potrebna pobeda Argentine, koju je umesto toga Španija deklasirala sa 92:73.\nU grupi B odavno se bilo zakuvalo i sada je bar nešto poznato.\nDomaćin je uzalud pobedio i navijao za "gaučose", dok su se Španci provukli i sa drugog mesta idu u nokaut fazu.\nTrijumf Brazila išao je na ruku Hrvatskoj, koja je prošla dalje i bez obzira na ishod sa Litvancima. Pobednik tog poslednjeg duela grupne faze biće prvi u B grupi i ide na Srbiju u borbi za polufinale.


Vučić: “Delimo ogroman bol sa narodom Severne Makedonije, spremni da pružimo bratsku pomoć” – Naši u svetu\nVučić: “Delimo ogroman bol sa narodom Severne Makedonije, spremni da pružimo bratsku pomoć”\nObjavljeno 09/09/21 u 10:00\nTragedija u Tetovu: Požar zahvatio privremenu kovid bolnicu, stradalo najmanje 14 osoba\nVučić Zaevu:Spremni smo da pružimo pomoć\nPredsednik Srbije Aleksandar Vučić razgovarao je danas sa makedonskim premijerom Zoranom Zaevim i, povodom požara u bolnici u Tetovu, izrazio saučešće u ime svih građana Srbije porodicama nastradalih i građanima Severne Makedonije, saopštila je Služba za saradnju sa medijima predsednika republike.\nIstovremeno on je makedonskom premijeru poručio da je Srbija spremna da pruži svaku pomoć.\n“Građani Srbije su u bolu zajedno sa ljudima u Tetovu. Spremni smo da pružimo svaku bratsku pomoć, jer u ovoj tragediji građani Makedonije nisu sami”, naglasio je predsednik Vučić u telefonskom razgovoru sa premijerom Zaevom i povređenima poželeo brz i uspešan oporavak.\nAleksandar VučićSeverna MakedonijaTetovo\nNovak srušio još jedan Federerov rekord, drugi izjednačio!\nU Austriji 82 odsto nastavnika vakcinisano protiv korone, evo gde je najveća stopa vakcinacije


Radmilo Janković: Vakcinacija u najvećoj mogućoj magnitudi u januaru - Društvo - Dnevni list Danas\nPočetna » Vesti » Društvo » Radmilo Janković: Vakcinacija u najvećoj mogućoj magnitudi u januaru\nRadmilo Janković: Vakcinacija u najvećoj mogućoj magnitudi u januaru\nProfesor Radmilo Janković iz Кliničkog centra u Nišu rekao je da će vakcinacija protiv korona virusa krenuti u najvećoj mogućoj magnitudi u januaru i da ćemo polako priču o koroni staviti „ad akta“.\nJanković je rekao jutros za RTS da se nada „da ćemo 1. januara imati sve lepše vesti“.\nOn je, kako je preneto na sajtu RTS, izjavio je da je Niš proveo noć relativno miro, a dežuralo je više od 20 anesteziolaga. Jedna ekipa je bila dežurna u Urgentnom centru, druga je bila u crvenoj zoni, a treća u Кruševcu.\n„Stiče se utisak da je situacija malo mirnija. Bilo je manje posla nego proteklih godina, i što se tiče Urgentnog centra i nekih povređivanja, koja su uobičajena za takva slavlja za ovu priliku, imamo manje kovid pozitivnih pacijenata, manje na respiratoru, manje u intenzivnoj nezi, ali je bilo prijema iz Leskovca i Negotina“, rekao je Janković.\nOn je dodao da ako se po jutru dan poznaje ima nade da će biti bolje.\n„Nadamo se da ono što je zatvorilo priču u 2020. a to je priča da ćemo krenuti sa vakcinacijom – da će u svojoj najvećoj mogućoj magnitudi krenuti već u januaru i da polako priču o koroni stavimo ad akta“, naveo je Janković.\nPrema njegovim rečima, bilo je za očekivati da kako mi napadnemo virus, on će napraviti otpornost, svoju modifikaciju, i bilo je očekivano da će se taj modifikovani soj virusa pojaviti kao što se pojavio u Velikoj Britaniji i sada gotovo svim evropskim zemljama.\n„Prvi preliminirani podaci, mada nema naučnih dokaza, ukazuju da pored toga što je virus virulentniji, što se brže prenosi, nije patogeniji, ne izaziva teže kliničke slike, a sve vakcine su efikasne, odnosno trebalo bi da budu i pretiv tog soja virusa“, zaključio je Janković.\nKlinički centar NišvakcinacijaBeograd


EK traži od Prištine da nastavi svoj angažman u dijalogu sa Srbijom | Radio Kosovska Mitrovica\nEK traži od Prištine da nastavi svoj angažman u dijalogu sa Srbijom\n6. October, 2020 12:57 |\nKosovo je postiglo ograničen napredak u reformama vezanim za EU, uglavnom zbog nestabilne političke situacije, sa vanrednim izborima i dve promene vlade, i potrebom da se reši pandemija, navedeno je u Izveštaju o napretku Evropske komisije (EK), koji bi danas trebalo da bude odobren u Briselu.\nOvog puta, prema navodima Reporterija, Komisija je dala ozbiljne primedbe kosovskom parlamentu, tvrdeći da „u periodu obuhvaćenom ovim izveštajem nije poboljšala svoje ukupne performanse kao forum za konstruktivan politički dijalog“.\nŠto se tiče izbornog procesa, on se generalno ocenjuje kao transparentan i dobro vođen, iako je bilo slabosti u procesu prebrojavanja glasačkih listića.\nJoš jednom se pominje da je među srpskom zajednicom bilo zastrašivanja kandidata koji nisu sa Srpske liste.\nSituacija na severu Kosova ocenjuje se kao “izazovna”, posebno u pogledu organizovanog kriminala, korupcije i uslova za slobodu izražavanja.\nU većini oblasti procenjuje se da je Kosovo postiglo samo ograničeni napredak, kako u javnoj upravi, tako i u pravosuđu. Procenjuje se da je pravosuđe i dalje osetljivo na nepotreban politički uticaj.\nŠto se tiče organizovanog kriminala i korupcije, kaže se da je Kosovo „u ranoj fazi“ u ovoj oblasti, mada se pominje da su vlasti preduzele neke mere u vezi s tim.\nU ovom izveštaju od Kosova se takođe zahteva da nastavi svoj angažman u dijalogu sa Srbijom u pravcu postizanja sveobuhvatnog sporazuma, koji bi zatim omogućio napredak na evropskom putu.


Pavlopulos saopštio Merkelovoj da bi Grčka mogla tražiti odštetu zbog nacističke okupacije\nIzvor: Vostok.rs, 11.Jan.2019, 16:50\nGrčka je danas obavestila nemačku kancelarku Angelu Merkel da postoje pravne osnove za pokretanje zahteva za odštetu od više milijardi evra zbog nacističke okupacije te zemlje u Drugom svetskom ratu. Nemačka je ranije odbacivala takve zahteve Atine, ali grčki predsednik Prokopis Pavlopulos je sada tokom dvodnevne posete Merkelove Grčkoj ponovo pokrenuo to pitanje, prenosi Rojters.\n„Kao Grci, mi smatramo da su takvi zahtevi u pravnom smislu aktivni i mogu biti izneti i rešeni na kompetentnom evropskom forumu, sudskom forumu“, rekao je grčki predsednik tokom sastanka sa Merkelovom. Nemačka se izvinila zbog zločina iz Drugog svetskog rata, ali je saopštila da nije spremna da razgovara o reparacijama i negirala je da bilo šta duguje Grčkoj nakon što je 1960. godine platila Atini 115 miliona tadašnjih nemačkih maraka. Tanjug\nVesti-online.com: Grci besni zbog dolaska Merkelove: Ostavila je pustoš...\nRTS: Atina: Postoje pravne osnove za zahtev za odštetu od Nemačke\nBlic: Merkel se IZVINILA zbog nemačkih zločina, grčki predsednik: ZAHTEVAĆEMO ODŠTETU


BIRAM DA NE MORAM\nSigurni chat je poverljiv, anoniman i siguran način da se obratiš nekome ko je stručan i ko može da ti pruži savet kako da rešiš određenu situaciju. Chat je namenjen deci, tinejdžerima i mladim osobama sa najrazličitijim problemima – od uspeha u školi i ljubavnih problema do ozbiljnih primera zanemarivanja ili zlostavljanja. Na našem chat-u možeš otvoreno da govoriš o svojim problemima, osećanjima ili nedoumicama koje imaš u vezi sa određenim životnim situacijama. Kakav god da je razlog, bitno je da znaš da tvoja prava ne treba da budu ugrožena ni na jedna način.\nSOS telefonska linija 116111 postoji već odavno, ali smo smatrali da neku decu ili tinejdžere može da bude strah ili da se osećaju neprijatno prilikom telefonskog razgovora, pa smo uveli i chat, budući da je većini lakše da nešto napišu nego da to glasno izgovore.\nTelefonska linija je otvorena, a chat…\nSve što napišeš na sigurnom chat-u je anonimno i poverljivo, što znači da sve ostaje između tebe i sigirnog chat-a, a informacija da si posetio/la ovu web stranicu. Više o tome kako možeš da izbrišeš istoriju pretraživanja pogledaj ovde.\nOd tebe se ne očekuje da otkrivaš podatke o sebi - ime, prezime, odakle si ili bilo koje druge podatke, tako da možeš poptuno sigurno da poveriš svoj problem nekome od naših stručnjaka. Osim chat-a, na raspolaganju ti je i potpuno besplatna linija 116111 koju možeš da pozoveš sa bilo kog telefona, bez obzira gde se nalaziš.\nSigurni chat možeš da koristiš svaki put:\nKada imaš problem o kome želiš da razgovaraš ili neku nedoumicu koju želiš da rešiš (ocene, odnos sa roditeljima, ljubavni odnosi…)\nKada ti je potreban pomoć i podrška – Mi slušamo tebe!\nKada se osećaš ugroženo\nKada se bojiš za sebe, svoj život ili nekog bliskog\nKada želiš da ragovaraš o bilo kojoj temi\nSa tobom će razgovarati stručni i obrazovani mladi ljudi sa iskustvom u razgovoru i pružanju pomoći i savetima deci i tinejdžerima. To su stvarni ljudi koji zaista žele da ti pomognu, koji znaju koliko je hrabrosti potrebno da nekome poveriš svoj problem, koji će te pažljivo saslušati, koji su svesni sa kakvim sve problemima možeš da se susretneš, koji te neće osuđivati i, što je najvažnije, kojima možeš da veruješ.\nRazgovor o suicidu\nTinejdžeri i odnos sa nastavnicima\nIzazovi odrastanja u postmodernom dobu


Ribarska Banja Smeštaj, Apartmani Hoteli Vile Srbija 2018 |\nDestinacije :: Rasinski okrug :: Ribarska banja\nRibarska banja smeštaj apartmani hoteli vile Srbija 2020\nPod planinom Jastrebac, na nadmorskoj visini od 540 metara, okruženo šumama hrasta, graba, javora i jasena, ušuškalo se poznato lečilište, danas moderno mesto oporavka i odmora – Ribarska banja. Nisu samo termalne vode ono što u ovoj banji leči, već i blagorodna klima, čist vazduh kao i prelepa priroda koja je okružuje.\nKako je Ribarska banja dobila ime\nSmatra se da je banja dobila ime po ribarima koji su na ovdašnjim izvorima pecali ribu izuzetnog kvaliteta za potrebe dvora kneza Lazara, a smatra se da je i njegova supruga, kneginja Milica sa svojim dvorskim damama za staranje i negu svog lica i tela, koristila upravo ovu, lekovitu, izvorsku vodu.\nArheološka nalazišta u okolini Ribarske banje svedoče o tome da je lekovitost njenih izvora bila poznata još u praistoriji, a smatra se da su njene blagorodne termalne izvore koristili i stari Rimljani, te da je na ovoj lokaciji nekada postojalo naselje i utvrđenje. Sigurno je međutim da su prednosti lekovite vode koristili Turci, a na ostacima njihovog kupatila, po naređenju Aleksandra Karađorđevića izgrađeno je novo. To što su ovu vodu koristili za lečenje i oporavak, nije ih, međutim, sprečilo da 1876. godine banju razore, ostavivši za sobom samo glavno kupatilo.\nOvo prirodno lečilište dobija na značaju od kako je 1834. godine u Beču njena voda analizirana, a naročito od 1852. godine kada ju je posetio knjaz Aleksandar Karađorđević.\nDanas je ovo moderno uređena banja, sa velikim smeštajnim kapacitetima, prodavnicama, šetalištem i parkom, kao i stazama zdravlja koje vode svuda unaokolo lečilišta i omogućuju posetiocima, kako da se nadišu svežeg vazduha, tako i da uživaju u zadivljujućim prizorima prirode, te da povrate kondiciju i fizičku spremnost.\nU samoj banji postoje restorani, kafići i prodavnice, a tu su i pošta i banka, kao i pijačica gde se gosti mogu snabdeti svežim voćem i povrćem i suvenirima. Ljubiteljima sporta na raspolaganju je teren za fudbal, košarku, odbojku i druge sportove, a u banji postoji i umetnička galerija, pa i biblioteka sa čitaonicom.\nEtno vodenica Srndalj\nTokom letnjih meseci kroz banju i oko banje saobraća vozić, koji za turiste predstavlja posebnu atrakciju, i vodi do etno vodenice Srndalj, gde mogu probati izuzetno ukusnu jagnjetinu ispod sača.\nLekovite termalne vode Ribarske banje\nU banji se termalnim vodama mogu koristiti oboleli od ortopedskih, koštano-zglobnih i degenerativnih oboljenja, kao i rekovalescenti. O bolesnicima brine tim lekara specijalista, fizioterapeuta, medicinskih sestara i drugog medicinskog osoblja. Međutim, pored, podrazumevanih medicinskih tretmana, kao što su kinezi, elektro, medikamentozna, termo i hidro terapija, a i onih manje uobičajenih, kao što je na primer, primena ultra zvuka i radna terapija, gostima je na raspolaganju i mnogo drugih usluga kao što su masaže, specijalni tretmani za negu kože i drugi.\nManifestacije koje se održavaju u Ribarkoj banji\nTokom leta u Ribarskoj banji se organizuju brojne manifestacije, kako bi boravak posetiocima bio što sadržajniji, a najpoznatija među njima, ujedno i najposećenija u čitavom okrugu je Kulturno leto Ribarske banje, koje obuhvata niz dešavanja od maja do oktobra svake godine. Takođe, tradicionalni etno festival okuplja preko 300 učesnika i više hiljada posetilaca, a turisti tokom ovog festivala mogu probati brojne tradicionalne specijalitete, upoznati se sa nekim od starih zanata ili uživati na koncertima folklornih ili pevačkih grupa.\nU okolini Ribarske banje postoji više kulturno istorijskih i verskih spomenika, od kojih je među značajnijima manastir svetog Romana, u Mojsinjskim planinama. Potiče iz IX veka i specifičan je po tome što u njemu počiva grof Rajevski, koji je herojski poginuo boreći se na strani Srba, a kasnije poslužio kao inspiracija čuvenom ruskom piscu Lavu Tolstoju da stvori lik Vronskog u romanu Ana Karenjina.\nNedaleko od tog, smešten je i manastir Pokrova Presvete Bogorodice koji je mesto najčešćeg hodočašća u Srbiji, budući da se navodno u njegovim okvirima ukazala sama Bogorodica.\nSmeštaji - Ribarska banja\nRent-A-Car - Ribarska banjaIzleti/Ekskurzije - Ribarska banja


“Vjerovatno bez zahtjeva Prištine za Unesko ove godine” – BiGportal.ba\n“Vjerovatno bez zahtjeva Prištine za Unesko ove godine”\nAmbasador Srbije pri Unesku Darko Tanasković rekao je da nije realno očekivati novi zahtev Prištine za članstvo u toj organizaciji ove godine.\nOn je dodao da iz pouzdanih izvora ima informacije da zahteva neće biti na sednici Izvršnog saveta Uneska u oktobru, kao ni na zasedanju Generalne konferencije Uneska u novembru.\n“Čak i ako ta saznanja nisu pouzdana, rokovi za ozbiljnu kampanju su praktično prošli. Ipak, ne treba očekivati da će Priština odustati od svog strategijskog cilja da, kako kažu, osvoje što više medjunarodnih organizacija”, rekao je ambasador Tanasković uoči premijere filma “Kosovo-momenat u civilizaciji” koja se održava večeras u Srpskom kulturnom centru u Parizu.\nOvaj film bavi se srpskom baštinom na KiM i deo je kampanje protiv prijema Kosova u Unesko, a Tanasković kaže da je kampanja u vezi sa prijemom Kosova u Unesko trenutno malo splasnula, ali da ne postoje iluzije da Kosovo neće uz pomoć svojih prijatelja pokušati “da se domogne Uneska”.\n“Smatram da je vrlo značajno što nastavljamo da radimo ono što nije kampanja, već stalno, uporno dokazivanje jednog katastrofalnog civilizacijskog stanja na KiM. Mi zapravo govorimo ono što smatramo da je istina i ukazujemo na realnost, jer istina se proizvodi i istina ima više, a mi zelimo da ubedljivim, umetničkim sredstvima pokažemo šta je realnost i to nastavljmo da činimo i sada prikazivanjem ovog filma”, rekao je Tanasković.\nIstiče, da je od svojih kolega, pripadnika diplomatskog kora, čuo da su veoma zainteresovani da vide ovaj film, jer su shvatili u kojoj meri je problem srpske baštine važan.\n“Ovaj problem ne tišti samo nas Srbe, ovo je problem i za Unesko i za medjunarodnu zajednicu”, zaključio je Tanasković.


VEDA PULSE aparat – Akupunktura Kruševac\nVedaPulse dijagnostika predstavlja savremenu metodu utvrđivanja funkcionalnog stanja organizma, na osnovu pregleda pulsa. Zasniva se na znanjima koja potiču iz tradicionalnih medicina istoka, prvenstveno Indije i Kine, gde je utvrđivanje zdravstvenog stanja organizma preko pulsa, osnovna dijagnostička metoda.\nSavremeno, brzo, komforno, neinvazivno\nU kombinaciji sa savremenim pristupom, karakterističnim za savremenu medicinu, VedaPulse nam omogućava brzo, komforno i neinvazivno dobijanje velikog broja podataka o funkcionisanju našeg organizma.\nPregledom možemo utvrditi:\n- funkcionalno stanje organizma, po organima ponaosob, i organskim sistemima\n- stres index, koji ukazuje na faktore rizika, koji mogu da dovedu do promena na kardiovaskularnom sistemu\n- adaptacioni potencijal koji ukazuje na količinu unutrašnjih metaboličkih rezervi, koje organizam može da upotrebi za očuvanje zdravlja.\nTakođe, možemo pratiti efikasnost određenih terapijskih modela, bilo integrativnih, tradicionalnih, ili alopatskih, kao i brzinu oporavka organizma posle bolesti ili povrede.\nNa osnovu podataka koje dobijemo analizom pulsa, pregledom i anamnezom, utvrđuju se biološki aktivne tačke (akupunkturne tačke) specifične za svakog pacijenta ponaosob. Ovo je od posebnog značaja za akupunkturni tretman, gde se insistira na individualnom pristupu pacijentu.\nVedaPulse pregled nema neželjenih efekata i kontraindikacija, bezbolan je i siguran, a pruža mogućnost otkrivanja energetskih disbalansa na vreme, pre nego što dođe do razvoja ozbiljnijih stanja i bolesti.\nPrimena ventuza je raznolika\nLekari koji se bave ventuzama koriste ovu terapiju za široku lepezu medicinskih stanja. Terapija deluje na groznicu, bol, loš apetit, loše varenje, visok krvni pritisak, akne, atopijski dermatitis, psorijazu, anemiju, rehabilitaciju od moždanog udara, začepljenost nosa, neplodnost i dismenoreju.\nKaže se da ova metoda ima terapeutski efekat i uklanja neodređene „toksine“, ustajalu krv ili „vitalnu energiju“ kada se koristi preko akupunkturnih tačaka sa ciljem poboljšanja cirkulacije krvi.


Nikola Jokić je obeležio januar u NBA ligi, Amerika će pamtiti\nAmerika će pamtiti srpski januar /video/\nNikola Jokić nastavio je da uvećava već oborene rekorde, a sada je postigao brojke koje niko nije još od 1976. godine i Karima Abdula Džabara. 01.02.2022, Sputnik Srbija\nNikola Jokić je u januaru postigao 425 poena, 211 skokova i 144 asistencija i tako postao prvi igrač još od 1976. koji je ubacio najmanje 400 poena, upisao najmanje 200 skokova i 100 asistencija. To je pre njega uradio samo Karim Abdul Džabar.Tokom januara srpski as odigrao je 16 mečeva, a prosečno je beležio 26 poena, 13 skokova i devet asistencija, a zbog učinka je sredinom meseca dobio nagradu za igrača nedelje. Posle novog rekorda nema sumnje da bi Jokić trebalo da bude prvi favorit i za najboljeg igrača proteklog meseca.Prethodno je „Džoker“ po osmi put upisao najmanje 300 poena, 150 skokova i 100 asistencija.U najjačoj košarkaškoj ligi to je pošlo još samo Birdu, Viltu Čembrlenu i Oskaru Robertsonu.Poslednji tripl-dabl Jokić je ostvario protiv Nju Orleansa, a pre te utakmice kako i brojke pokazuju bio je standardno lider tima.Šansu za novi Jokić je propustio protiv Milvokija, ubacio je 18 poena, imao 15 asistencija, ali devet skokova u duelu koji je obeležilo srpsko veče u Viskonsinu, uz srpsko kolo i veliki broj srpskih iseljenika.\n14:33 01.02.2022 (Osveženo: 14:59 01.02.2022)\nNikola Jokić nastavio je da uvećava već oborene rekorde, a sada je postigao brojke koje niko nije još od 1976. godine i Karima Abdula Džabara.\nNikola Jokić je u januaru postigao 425 poena, 211 skokova i 144 asistencija i tako postao prvi igrač još od 1976. koji je ubacio najmanje 400 poena, upisao najmanje 200 skokova i 100 asistencija. To je pre njega uradio samo Karim Abdul Džabar.\nTokom januara srpski as odigrao je 16 mečeva, a prosečno je beležio 26 poena, 13 skokova i devet asistencija, a zbog učinka je sredinom meseca dobio nagradu za igrača nedelje.\nPosle novog rekorda nema sumnje da bi Jokić trebalo da bude prvi favorit i za najboljeg igrača proteklog meseca.\nPrethodno je „Džoker“ po osmi put upisao najmanje 300 poena, 150 skokova i 100 asistencija.\nU najjačoj košarkaškoj ligi to je pošlo još samo Birdu, Viltu Čembrlenu i Oskaru Robertsonu.\nPoslednji tripl-dabl Jokić je ostvario protiv Nju Orleansa, a pre te utakmice kako i brojke pokazuju bio je standardno lider tima.\nŠansu za novi Jokić je propustio protiv Milvokija, ubacio je 18 poena, imao 15 asistencija, ali devet skokova u duelu koji je obeležilo srpsko veče u Viskonsinu, uz srpsko kolo i veliki broj srpskih iseljenika.\nSrpsko kolo i dominacija Jokića u Milvokiju – šampion je na kolenima!\n31 Januar, 07:31\nJokić postao trener — saigrači nisu slušali, ali Srbin je uzeo sve u svoje ruke /video/\n31 Januar, 21:31\nNovinarka je jednim argumentom navela kolegu da promeni mišljenje o Jokiću /video/\n31 Januar, 17:29\nKup Radivoja Koraća: Crvena zvezda i Partizan saznali imena rivala\n31 Januar, 13:36


Potrebno je da roditelji obrate pažnju i da ugovore potpisuju samo s licenciranim organizatorima putovanja\nAleksandar Seničić, direktor Nacionalne asocijacije turističkih agencija Srbije Juta, istakao je da ukoliko se neko od tih putovanja ne realizuje, agencije su u obavezi da vrate novac roditeljima u roku od 15 dana.\n- Problem s povraćajem novca odnosio se na putovanja ugovorena do 15. marta 2020. Nakon toga su promenjeni propisi, pa svako novo ugovoreno putovanje posle tog datuma, kao i sada po osnovu Zakona o turizmu, podrazumeva da agencije moraju da vrate novac ako iz opravdanih razloga putovanja ne mogu da se realizuju. Zbog toga ne očekujem neke probleme u vezi s novim putovanjima - rekao je Seničić za Kurir.\nOn je podsetio da sada sve agencije moraju imati takozvanu garanciju putovanja, polisu osiguranja ili bankarsku garanciju u određenoj vrednosti (u zavisnosti od prometa koji ostvaruju od 30.000 do 400.000 evra).\nDetaljan vodič: Kako da podignete EU digitalni sertifikat\nKraj mukama Srba sa sertifikatima u EU: Seničić za 24sedam otkrio kako funkcioniše sistem\nSvakodnevno su u opasnosti: Đacima sa Bežanijske kose ugrožena bezbednost zbog bahatih vozača (VIDEO)\n- Potrebno je da roditelji obrate pažnju i da ugovore potpisuju samo s licenciranim organizatorima putovanja - poručio je Seničić.\nS druge strane, iz Ministarstva prosvete objašnjavaju da se ekskurzije, izleti, rekreativna nastava i nastava u prirodi za vrtiće, osnovce i srednjoškolce mogu realizovati samo pod uslovom da su i obrazovne ustanove i destinacije putovanja u zelenoj zoni.\n- Tim za škole ima stav da se organizacija ekskurzija i nastave u prirodi u trenutnim epidemiološkim uslovima mogu realizovati samo u slučaju da škola koja organizuje putovanje izvodi nastavu po zelenom modelu, a sredina u koju se putuje u zelenoj zoni. Potrebno je da se direktori škola obrate nadležnim zavodima za javno zdravlje neposredno pred realizaciju putovanja (najranije sedam dana) i provere da li se škola nalazi u zelenoj zoni i da li se lokacija nastave u prirodi, izleta ili ekskurzije nalazi u zelenoj zoni. Ako se promeni epidemiološka situacija, putovanje će se odložiti, a to se reguliše aneksom ugovora. Maturske ekskurzije se ne mogu realizovati van Srbije - navode iz ministarstva.\n- Ukoliko se putnik odluči za povraćaj iznosa koji je uplatio za nerealizovano putovanje, organizator putovanja dužan je da izvrši povraćaj uplaćenih sredstava najkasnije do 1. februara 2023. Škole i agencije, u saradnji s roditeljima, doneće odluku o načinu regulisanja sklopljenih ugovora o putovanjima.\nEkskurzije JUTA Aleksandar Seničić Đaci


Ništa od „ledenog doba“ | 058.ba\nSRNA - 21. октобра 2012.\t058.ba\nINFO – Republiku Srpsku ove zime ne očekuje „ledeno doba“, niti najhladnija zima u posljednjih hiljadu godina, potvrđeno je Srni u Republičkom hidrometeorološkom zavodu.\nMeteorolog Milica Đurđević izjavila je da će decembar i februar biti možda malo hladniji nego inače, ali ništa značajno, dok se očekuje hladniji januar.\nOna je navela da će u januaru biti jako malo padavina, te da, ako bude hladniji ovaj mjesec, može biti česte magle, tmurno vrijeme sa niskim jutarnjim temperaturama.\nĐurđevićeva je pojasnila da za područje Republike Srpske nije neobična ni temperatura od minus 30 stepeni Celzijusovih u višim predjelima, kao što su Sokolac ili Han Pijesak, te podsjetila da je u februaru i u Bijeljini zabilježeno minus 27, a u Banjaluci minus 21 stepen Celzijusov.\n„Minus 30 stepeni imali smo i ove zime, i ako se posmatra kao jedan dan to je nešto što se može desiti, a ako posmatramo kao cijelu regiju onda je to malo čudno“, pojasnila je Đurđevićeva i dodala da pojedina mjesta u Srbiji dostižu tako niske temperature.\nPrema njenim riječima, taj minus se može desiti u toku noći prodorom hladnog vazduha, ali tokom dana temperatura se popne do prijatnijih minus pet do minus 10 stepeni Celzijusovih.\nĐurđevićeva smatra da sve prognoze na duži period treba uzeti s rezervom, ističući da su procjene koje daje Evropski centar za srednjoročnu prognozu uglavnom pouzdane.\nNajavljujući vremensku prognozu za sljedeću sedmicu, Đurđevićeva je rekla da će se ovakvo vrijeme zadržati do petka, s tim što će temperature biti malo niže, ali i dalje iznad prosjeka za ovo doba godine.\n„Polje vosokog vazdušnog pritiska, koji zahvata veći dio Evrope, održava transport toplog vazduha sa sjevera Afrike, tako da je toplo u većem dijelu Evrope“, rekla je Đuređevićeva i dodala da će dnevne temperature biti od 17 do 22 stepena Celzijusova, a na jugu ponegdje i do 25 stepeni Celzijusovih.\nOna naglašava da će jutra biti hladna uz temperaturu vazduha u većini krajeva ispod 10 stepeni, a na planinama oko nule, dok će u srijedu u jutarnjim časovima biti mraza u višim predjelima, a magle na sjeveru oko rijeke Save i u gornjem Podrinju.\nPromjena vremna, dodaje Đurđevićeva, očekuje se u subotu, kada sa zapada pristiže kiša koja će se polako širiti, pa će u nedjelju u većini krajeva biti kišno i hladnije, pojasnila je Đurđevićeva i dodala da pojedina mjesta u Srbiji dostižu tako niske temperature.


Igračima Rudar Prijedora predstavljen novi trener - GradPrijedor.com - Portal grada Prijedora\nHome»Sport»Igračima Rudar Prijedora predstavljen novi trener\nIgračima Rudar Prijedora predstavljen novi trener\nPred jutrošnji prijepodnevni trening, fudbalerima Rudar Prijedora predstavljen je Velimir Stojnić, novi šef stručnog štaba, koji je na vrućoj klupi prijedorskog premijerligaša naslijedio Dragana Radovića.\nMilorad Šipka se obratio igračima ispred Komiteta za hitna pitanja u kojem se osim njega nalaze Nebojša Tomičić i Rešad Crnalić-Gerti. On je naglasio da su u posljednja dva dana sasvim legitimno, po Statutu ovog spotskog kolektiva i uz apsolutnu podršku glavnih sponzora, opštine Prijedor i preduzeća Arcelor Mittal Prijedor, povučeni brojni potezi sa ciljem stabilizacije kluba.\n„U kombinaciji za klupu Rudara bilo je pet eminentnih stručnjaka, ali je apsolutno povjerenje dobio Velimir Stojnić, koji je u dosadašnjoj karijeri dva puta vodio banjalučki Borac. Od 10 ljudi konsultovanih prilikom Stojnićevog izbora, svi do jednog su o njemu imali pozitivno mišljenje, i kao sportisti, stručnjaku i kao čovjeku. Uvjereni smo da možemo da ostvarimo opstanak u Premijer ligi kao glavni cilj, a i da nam Stojnić bude dugoročno riješenje“, rekao je Šipka, predstavljajući sebe i kao „desnu ruku“ novog kormilara. On je istakao da je trenutno najvažnije da se u fer i sportskoj borbi pobijede Banjalučani, dodavši da klub sada treba podršku svojih vjernih navijača.\nVelimir Stojnić je pred prvotimcima izrazio želju da budu u svemu „ispoštovani“. „Obaviću razgovore sa svim igračima kako bih se uvjerio da li vam odgovaraju trenutne uloge u timu i kakve su posljedice na psihološkom planu ostavila posljednja događanja u i oko kluba. Istovremeno, od vas očekujem punu mobilnost i da pružite svoj maksimuma“, rekao je Stojnić obraćajući se igračima „Rudar Prijedora“.\n„U ime igrača želio bih da izrazim spremnost da učinimo sve kako bi se prevazišla trenutna kriza. Za to je potrebno da se mobilišemo svim snagama, počev od Uprave kao temelja kluba, pa do ekipe, koja je fasada, a nadamo se da će već od subotnjeg krajiškog derbija rezultati biti mnogo bolji“, istakao je kapiten „Rudara“ Nedžad Žerić.\nIgrači „Rudar Prijedora“ su nakon predstavljanja Velimira Stojnića, održali i prvi trening pod njegovim vođstvom.


Čestitke povodom Dana pobjede nad fašizmom i Dana Evrope - Cetinjski List\nNaslovna » Čestitke povodom Dana pobjede nad fašizmom i Dana Evrope\nČestitke povodom Dana pobjede nad fašizmom i Dana Evrope\nAutor RTV Cetinje May 09, 2022 9:22 pm\nPovodom Dana pobjede nad fašizmom i Dana Evrope građankama i građanima Crne Gore čestitke su uputili predsjednica Skupštine, potpredsjednica Vlade i ministarska evropskih poslova, političke partije kao i predsjednici političkih partija.\nU ime Skupštine Crne Gore i u svoje ime čestitam 9. maj, Dan pobjede nad fašizmom i Dan Evrope, velike datume evropske i svjetske istorije, poručila je predsjednica Skupštine Crne Gore Danijela Đurović.\nNa današnji dan sjećamo se veličanstvene pobjede nad fašizmom i odajemo počast milionima ljudskih žrtava koje su pale u borbi sa okrutnim zavojevačem. Važno je podsjetiti da je, podižući slavni opštenarodni Trinaestojulski ustanak 1941. godine, Crna Gora postala prva država koja je pružila otpor fašističkoj mašineriji zla i zapalila luču slobode u porobljenoj Evropi. Strahovita ratna dešavanja i potreba da Francuska i Njemačka, kao vodeće sile Evrope, krenu putem pomirenja i saradnje, bili su inicijalna kapisla za postavljanje temelja Evropske zajednice za ugalj i čelik 1951. godine, preteče Evropske unije, koja je postala zajednička sigurna kuća stotina miliona građana Starog kontinenta – kazala je Đurović.\nKako je istakla, Evropska unija, sa kojom se Crna Gora već deceniju nalazi u pregovaračkom procesu o članstvu, je cilj i krajnje odredište naše države.\nNjegujući duh antifašizma i brinući o multietničosti i multikonfesionalnosti, Crna Gora je, uprkos brojnim izazovima, nastavila da ide sigurnim putem evropskih integracija. Mir, stabilnost, poštovanje ljudskih i manjinskih prava, vladavina prava i borba protiv organizovanog kriminala i korupcije, te dinamičan ekonomski razvoj, su osnovni principi na kojima počiva evropska porodica naroda, a koje i Crna Gora nastoji da ostvari što je moguće efikasnije i da što prije pristupi EU – dodala je Đurović.\nVodeći se ovim načelima, Đurović je sigurna da će Crna Gora nastaviti da bude važan faktor stabilnosti i sveukupnog napretka regiona i da će biti prva naredna članica Evropske unije.\nU to ime i u nadi da će crnogorsko društvo u što skorijem roku dostići potrebne standarde i postati dio najprosperitetnije zajednice država, a vodeći računa o svom antifašističkom nasljeđu, još jednom vam čestitam Dan pobjede nad fašizmom i Dan Evrope – kaže se u čestitki predsjednice Skupštine Crne Gore Danijele Đurović.\nSrećan nam Dan Evrope i i Dan pobjede nad fašizmom, kada se podsjećamo zašto je bitno da istrajemo na našem putu ka Evropskoj uniji. Nadam se da ćemo sledeći slaviti za veliki korak spremniji i bliži porodici evropskih država, poručila je potpredsjednica Vlade i ministarska evropskih poslova Jovana Marović u poruci kojom je građankama i građanima čestitala 9. maj.\nDrage građanke i građani Crne Gore, drage Evropljanke i Evropljani 9. maj je uvijek prava prilika da se podsjetimo Šumanove deklaracije i poruka iz nje koje predstavljaju temelj onoga što danas nazivamo Evropska unija – kazala je Marović.\nOna je naglasila da, iako 9. maj slavimo kao dan kada je pobijeđen fašizam, i dalje moramo da se borimo protiv svega što predstavlja fašizam, protiv svih fašističkih ispada i da je to naša obaveza ka Evropskoj uniji i na putu ka Evropskoj uniji.\nOve godine, Dan Evrope dočekujemo u znaku agresije Rusije na Ukrajinu, pa zato još više treba da se okrenemo pravim vrijednostima. Upravo sada, sve građanke i građani Evrope, sve države Evropske unije i zemlje Zapadnog Balkana treba da budu ujedinjene u zajedničkim porukama, aktivnostima i vrijednostima – poručila je Marović.\nDosta toga je urađano na tehničkom planu, a suštinski rezultati tek predstoje i ova Vlada zaista ima jasno opredjeljenje da te rezultate isporuči na dobrobit svih građanki i građana – zaključila je Marović.\nU ime Demokratske Crne Gore i svoje ime svim građankama i građanima čestitam Dan pobjede i Dan Evrope, 9. maj, jedan od najznačajnijih datuma u istoriji čovječanstva, koji svojom simbolikom trajno obavezuje da ne skrenemo sa našeg antifašističkog puta i da vrijednosti na kojima počiva savremena Evropa moraju biti u potpunosti prihvaćene i dosljedno sprovedene i u savremenom crnogorskom društvu, poručio je u čestitki građanima predsjednik Demokratske Crne Gore Aleksa Bečić.\nKako se budućnost našeg kontinenta ne bi nikada više oblikovala sukobima i kako se, kao što je to slučaj sa bezbjednosnim izazovima kojima danas svjedočimo, nikada više ne bi sastojala u agresiji jednih na druge suverene države, pobjeda nad najvećim zlom koje je svoje najstrašnije ishode imalo sredinom dvadesetog vijeka mora na dnevnom nivou biti opomena svima. Crna Gora je prošle godine nizom svečanosti, u čijoj organizaciji sam, između ostalih, imao čast da učestvujem, obilježila 8 decenija od izbijanja Trinaestojulskog ustanka, prvog u tadašnjoj Evropi. I danas je prilika da se poklonimo tim herojima. Takav jedan jubilej dodatno nas obavezuje na specijalan odnos svih društvenih činilaca u našem društvu kada je riječ o njegovanju svih oblika različitosti, koji se tako lijepo stapaju u međunacionalni i međuvjerski sklad i suživot, na koji smo svi ponosni – istakao je Bečić.\nOni koji i u primisli imaju narušavanje te zaostavštine koja je od strane naših predaka građena u decenijama iza nas, dodao je, ne zaslužuju ni trunku medijskog prostora, a kamoli uvažavanje za kredibilnog partnera na političkoj pozornici.\nStoga, upravo na 9. maj, koji ima dvostruko pozitivno značenje, prilika je da Demokratska Crna Gora još jednom iskaže svoje snažno opredjeljenje za evropske integracije, ali i održavanje i snaženje partnerstva u okviru Atlantskog saveza. U tom smislu, ono što ovih dana možemo vidjeti jedino kao antievropsko ponašanje, gaženjem svih pravnih normi, počevši od onih najviših – ustavnih, mora što prije prestati, ako se želi iskreno pripadati društvu koje sa najuzvišenijim osjećanjima obilježava Dan Evrope. Gaziti Ustav, zakone i Poslovnik Skupštine Crne Gore ne ide ni u istu rečenicu sa poštovanjem evropskih postulata demokratije, vladavine prava i osnovnih ljudskih prava i sloboda. 9. maj je naše opredjeljenje. Antifašizam je naša zakletva. Evropska unija je predmet našeg stremljenja. U to ime, još jednom svim građankama i građanima, kao i našim evropskim partnerima, najsrdačnije čestitam 9. maj – poručio je Bečić u čestitki.\nDan pobjede nad fašizmom i Dan Evrope sublimiraju temeljne vrijednosti savremene Crne Gore, koja jedino njegujući antifašizam i ideju evropskog jedinstva može ići naprijed za dobro svih svojih građana, saopštio je predsjednik Socijaldemokratske partije Raško Konjević.\nRijetko koja država se može pohvaliti da je kroz cijelu svoju istoriju uporno branila svoje pravo na slobodu, pravdu za sebe i druge, gradeći istovremeno mostove i jedinstvo u zajedničkim vrijednostima koje danas želimo imati u ujedinjenoj Evropi. Kao što je rijetko ko kao Crna Gora dao toliko žrtava da se pobijedi pošast fašizma i time trasira put evropskog zajedništva – ocijenio je Konjević.\nKako je istakao, sve ono što se dešava i danas na tlu Evrope pokazuje nam da se za ideje mira, suživota, tolerancije i poštovanja drugog i drugačijeg nikada ne smijemo prestati boriti.\nVjerujem da je Crna Gora na putu da opet bude svijetla evropska tačka regiona koja će snagom svojih istorijskih i ovovremenih, Ustavom utvrđenih, vrijednosti ubrzati evropeizaciju ovoga prostora, u cilju njegovog trajnog pripadanja zajednici civilizovanih i demokratskih naroda i država. Čuvajmo tekovine 9. maja jer samo tako ćemo biti dostojni svoje slavne istorije i milenijumskog državnog trajanja, a time i sami sebe u vremenu u kojem živimo i u kojem moramo obezbijediti najbolje uslove života za sve naše građane. U svoje i u ime Socijaldemokratske partije Crne Gore svim građanima čestitam 9. maj – Dan Evrope i Dan pobjede nad fašizmom – zaključio je Konjević u čestitki.\nPovodom 9. maja Dana Evrope i pobjede nad fašizmom srdačne čestitke građanima i građankama uputila je Liberalna partija.\nCrna Gora ovaj datum dvojako obilježava, kao dan sjećanja na pobjedu nad fašizmom i ideologijom zla ali i dan ujedinjenje država i građana Evrope i stvaranje novog poretka koji će garantovati mir, slobodu, progresi i dostojanstvo svih naroda i svih ljudi evropskog kontininenta. U temelje našeg društva i države ugrađene su uprave takve vrijednosti koje su od Crne Gore izgradile savremeno, moderno i građansko društvo koje je povratilo svoje mjesto u demokratskom svijetu – poručeno je iz Liberalne partije.\nOvaj dan je, kako ističu, prilika da se podsjetimo važnosti stalne borbe i otpora mržnji, zlu i agresiji u svakom vremenu.\nZlo fašizma poraženo je na bojnom polju, međutim, aveti prošlosti i danas vrijebaju na svakom koraku a obaveza svih nas jeste da na njih ukažemo, osudimo ih i spriječimo u korijenu. Jedino na takav način možemo graditi bolji, srećniji i napredniji svijet u kojem ima mjesta za sve i koji će garantovati dostojanstvo svakom čovjeku – navodi se u čestitki Liberalne partije.\nOvogodišnji Dan Evrope, koji izvorište nalazi 1950. godine, na predstavljanju Šumanove deklaracije i udaranju temelja Evropskoj uniji, Crna Gora i čitav svijet dočekuju koliko svečarski, toliko i pod sjenkom lokalnih prilika, te agresije Rusije na Ukrajinu. Od tih činjenica ne treba okretati glavu, već ovaj dan upravo treba da nam posluži kao podsjetnik da je to jedini put koji Crnu Goru, zajedno sa nekim od najrazvijenijih zemalja svijeta vodi u prosperitet, te da je sve ostalo samo skretanje na stranputicu, poručile su Socijaldemokrate (SD).\nEvropska porodica, danas više nego ikad, u vremenu rata, narastajućih tenzija, te snažnih desničarskih pokreta, potvrđuje svrhu svoga postojanja. Ona je kako pomoć za unapređenje državnih struktura, tako i, zajedno sa Sjevernoatlantskim savezom, sigurnost u vremenima krize – ekonomska, društvena i svaka druga. Crna Gora je, nažalost, u fazi potpune blokade svog evropskog puta, i ta blokada je proizvod omogućavanja retrogradnim snagama da, preuzimanjem ključnih poluga vlasti, skrenu državu na onaj kurs koji njima omogućava lakše djelovanje, a to svakako nije Evropska unija – navode iz SD-a.\nTe teške lekcije, dodaju, danas obnavljamo kako kroz Dan Evrope, tako i kroz specifičan Dan pobjede nad fašizmom, koji je takođe važniji nego ikad, jer nas “upućuje na to da je Crnoj Gori, više nego ikad čini se, potrebna racionalna, demokratska, građanska, antifašistička politika, evropska i evroatlantska politika, a ne truli kompromisi sa tim civilizacijskim vrijednostima, kojima, plašimo se, danas svjedočimo”.\nUpravo zbog brojnih izazova u kojima dočekujemo današnji datum, Socijaldemokrate cijene da je njegova važnost utoliko veća, te pozivaju sve građane da danas na Cetinju zajedno potvrdimo svoje evropsko, antifašističko i građansko opredjeljenje, koje je prethodnih godinu i po bilo kompromitovano. Srećan Dan Evrope, koja je jedini pravi dom prosperitetnoj Crnoj Gori i jedini put u budućnost, i ne dozvolimo da nas iko ikad više skrene sa njega – poručuju Socijaldemokrate.


Kosovo podnelo zahtev za članstvo u Savetu Evrope | Insajder TV - Više od vesti\nZahtev za članstvo Kosova u Savetu Evrope lično je danas u Strazburu predala šefica kosovske diplomatije Donika Gervala Švarc. Članstvo u međunarodnim institucijama Kosovo ne traži prvi put. Prethodno je dvaput apliciralo za prijem u Interpol, a neuspešno su prošli i zahtevi za članstvo u Unesku. Ovog puta, međutim, zahtev za članstvo u Savetu Evrope dolazi nakon isključenja Rusije polovinom marta zbog agresije u Ukrajini.\nBez uticaja Rusije u Savetu Evrope, računa se da će Kosovo dobiti potrebnu dvetrećinu glasova država članica. Do septembra 2020, kada je potpisan Vašingtonski sporazum u Beloj kući, Srbija je aktivno vodila kampanju za povlačenje priznanja nezavisnosti Kosova i blokirala njeno članstvo u različitim međunarodnim organizacijama.\nSporazumom je Kosovo prihvatilo jednogodišnji moratorijum na traženje članstva u međunarodnim organizacijama, a Srbija se obavezala da odustane od kampanje za povlačenje priznanja, kao i od lobiranja kod drugih zemalja da ne priznaju Kosovo. Moratorijum od godinu dana je istekao, ali su američki zvaničnici isticali da sporazum ostaje na snazi, odnosno da važi dok ga jedna strana ne pogazi - što se, prema rečima predsednika Srbije, upravo i desilo.\n„Time je Priština pokazala da je srušila još jedan sporazum koji je potpisan, Vašingtonski sporazum, brutalno su ga pogazili i pregazili, ne sekiraju se ni za šta. I posle desetogodišnjeg gotovo gaženja Briselskog sporazuma, sad su pogazili i Vašingtonski sporazum, Rezoluciju 1244 ni oni, ni njihovi mentori nikada nisu poštovali. Na nama je da ne uđemo u mržnju i da ne uđemo u psihozu sukoba ali da na odgovoran i racionalan način pružimo čvrst i snažan odgovor“, rekao je predsednik Srbije Aleksandar Vučić\nOn je najavio „politički odgovor“, ali nije precizirao šta on podrazumeva. Mediji su preneli da će Srbija odgovoriti aktiviranjem kampanje povlačenja priznanja Kosova i da za sada ima obećanje 14 zemalja koje će to učiniti.\nProcedura koja treba da usledi od podnošenja zahteva za prijem do status punopravne članice Saveta Evrope može da potraje i nekoliko godina.\nDo sada, Kosovo je uspelo da postane član nekih međunarodnih organizacija, poput MMF-a, Svetske banke, Evropske banke za obnovu i razvoj, ali ne i Ujedinjenih nacija, Evropske unije i OEBS-a.


10 najboljih hotela u blizini: Monumento a la Peseta\nNajbolji hoteli u blizini: Monumento a la Peseta, Fuengirola\nPaseo Del Maritimo, Fuengirola, Španija\nČitajte komentare o: Monumento a la Peseta\n50 km od lokacije Monumento a la Peseta\nPrikaži 351 rezultat\n351 od 2.407 objekata odgovara vašim filterima. Obriši sve filtere\nFiltrirajHoteli50 km od lokacije Monumento a la Peseta\nBr. 1 u pogledu odnosa cena/kvalitet od 242 hotela u Fuengirola\nBr. 2 u pogledu odnosa cena/kvalitet od 242 hotela u Fuengirola\nBr. 3 u pogledu odnosa cena/kvalitet od 242 hotela u Fuengirola\nBr. 4 u pogledu odnosa cena/kvalitet od 242 hotela u Fuengirola\nBr. 5 u pogledu odnosa cena/kvalitet od 242 hotela u Fuengirola\nBr. 6 u pogledu odnosa cena/kvalitet od 242 hotela u Fuengirola\nBr. 7 u pogledu odnosa cena/kvalitet od 242 hotela u Fuengirola\nBr. 8 u pogledu odnosa cena/kvalitet od 242 hotela u Fuengirola\nBr. 9 u pogledu odnosa cena/kvalitet od 242 hotela u Fuengirola\nBr. 10 u pogledu odnosa cena/kvalitet od 242 hotela u Fuengirola\nBr. 11 u pogledu odnosa cena/kvalitet od 242 hotela u Fuengirola\nBr. 12 u pogledu odnosa cena/kvalitet od 242 hotela u Fuengirola\n1,4 km od: Monumento a la Peseta\nBr. 13 u pogledu odnosa cena/kvalitet od 242 hotela u Fuengirola\n1,6 km od: Monumento a la Peseta\nBr. 14 u pogledu odnosa cena/kvalitet od 242 hotela u Fuengirola\nBr. 15 u pogledu odnosa cena/kvalitet od 242 hotela u Fuengirola\nCena koju ste pronašli je za 52% niža od prosečne cene ovog hotela od 168 US$ za noćenje.\nBr. 16 u pogledu odnosa cena/kvalitet od 242 hotela u Fuengirola\nBr. 17 u pogledu odnosa cena/kvalitet od 242 hotela u Fuengirola\nBr. 18 u pogledu odnosa cena/kvalitet od 242 hotela u Fuengirola


Brnabić nakon razgovora sa Pendarovskim: Zajednički cilj pristupanje EU | N1 Srbija\nBrnabić nakon razgovora sa Pendarovskim: Zajednički cilj pristupanje EU\n22.11.2019. |16.36 >17.16 |\nPremijerka Srbije Ana Brnabić razgovarala je u Beogradu sa predsednikom Severne Makedonije Stevom Pendarovskim o bilateralnim odnosima i evropskim integracijama, saopštila je Vlada Srbije.\nU razgovoru je istaknuto da su odnosi Srbije i Severne Makedonije veoma dobri. Obe zemlje dele zajednički cilj o pristupanju Evropskoj uniji. Takođe, dve zemlje opredeljene su za dalje jačanje sveukupne saradnje, a posebno ekonomske.\nBrnabićeva i Pendarovski složili su se da je inicijativa o formiranju takozvanog "malog Šengena" od velikog značaja za dalje jačanje saradnje u regionu Zapadnog Balkana. Premijerka je istakla da je regionalna saradnja na vrhu liste prioriteta spoljne politike Srbije i da je zemlja posvećena unapređenju stabilnosti i ekonomskog napretka regiona.\n"Na sastanku je bilo reči i o inicijativi za otvaranje Srpskog kulturnog centra u Skoplju, kao mesta koje će još jače povezati dve zemlje i dva naroda i ojačati prijateljstvo i saradnju kroz kulturnu razmenu", dodaje se u saopštenju.\nZnačajna parlamentarna saradnja\nPredsednica Narodne skupštine Srbije Maja Gojković i predsednik Severne Makedonije Stevo Pendarovski ocenili su da su dve zemlje usmerene na razvoj dobrosusedskih odnosa i ukazali na značaj parlamentarne saradnje. Oni su razgovarali o evrointegracijama i regionalnoj saradnji, a u tom kontekstu su pozdravili inicijativu Srbije, Severne Makedonije i Albanije na uspostavljanju slobode kretanja ljudi, roba, usluga i kapitala - "mali Šengen", navodi se u saopštenju Kabineta predsednice.\nIstakli su da svaka inicijativa koja olakšava kretanje i poboljšava život građana treba da ima punu podršku svih političkih i društvenih činilaca u regionu.\nGojković i Pendarovski su pozdravili rast trgovinske razmene i ukazali da postoje mogućnosti za dodatni razvoj i unapređenje kako trgovinske, tako i ostalih vidova ekonomske saradnje, posebno kada je reč o infrastrukturnom povezivanju regiona, navodi se u saopštenju.\nPredsednica Skupštine je rekla da je parlamentarna saradnja dve zemlje dobra i zahvalila se na učešću Skupštine Makedonije na 141. zasedanju Interparlamentarne unije u Beogradu.\nAna Brnabić Stevo Pendarovski Evropska unija\nKakva vasa evropska unija nemate vi pojma sta je evropska unija i nemoj da zamajavate ovaj narod vise


Kosovsko MSP: Oštra debata Dačića i Pacolija; 'Vi niste anđeli'\nIzvor: B92, 31.Avg.2019, 17:03\nKosovsko MSP: Oštra debata Dačića i Pacolija; "Vi niste anđeli"\nKosovsko Ministarstvo spoljnih poslova saopštilo je da je na sastanku Saveta EU i partnera sa Zapadnog Balkana u Helsinkiju došlo do oštre debate između šefa diplomatije privremenih >> Pročitaj celu vest na sajtu B92 << kosovskih institucija Bedžeta Pacolija i srpskog ministra spoljnih poslova Ivice Dačića.\nU saopštenju se navodi da je Pacoli Dačiću kazao da jedne priče priča u Beogradu, a druge u Helsinkiju, preneo je RTK.\n"Vi niste anđeli kao što biste želeli da se evropskim kolegama predstavite lepim rečima. Mislite li da nasilje nad našim autobusima, građanima, preduzećima, na graničnim prelazima ili na teritoriji Srbije deluje evropski? Skandali iz Afrike su već svima poznati", rekao je navodno Pacoli Dačiću.\nPacoli je još u svom obraćanju dodao da su Kosovo i njegovi građani najizolovaniji na evropskom kontinentu, dodajući da ovakva situacija ne bi trebalo da se nastavi.\nGovoreći o zahtevima da Srbija ne treba da radi na povlačenju priznanja Kosova, Dačić je za RTS rekao da je u Helsinkiju upitao da li druga strana hoce da prestane sa lobiranjem za priznanje Kosova.\n"Pitam Pacolija, hoćeš li da prestaneš da lobiraš za nezavisnost. On ćuti. Onda nećemo ni mi", poručio je Dačić.


Skraćeno radno vreme javnih beležnika – SveVesti.net\nSkraćeno radno vreme javnih beležnika\nJavnobeležničke kancelarije, takođe, nastavljaju da se pridržavaju preporuka koje su donete 17. marta, kada je obustavljena overa potpisa, rukopisa i prepisa osim u naročito hitnim i opravdanim situacijama. U takvim situacijama, neophodno je da stranke elektronskom ili redovnom poštom dostave javnobeležničkoj kancelariji obrazložen zahtev za hitno obavljanje ove službene radnje.\nKancelarije obavljanje ovih poslova sa strankama zakazuju u razmaku od najmanje sat vremena, a potrebnu dokumentaciju primaju, kada je god to moguće, elektronskom poštom. Pristup javnobeležničkim kancelarijama je omogućen isključivo strankama koje učestvuju u postupku. Za prijem dokumentacije u papirnoj formi, javnobeležničke kancelarije su obezbedile funkcionisanje jednog šaltera sa kontrolisanim brojem stranaka koje mogu da mu pristupe.\nU toku trajanja vanrednog stanja, javni beležnici neće zakazivati ročišta u postupcima sačinjavanja smrtovnica, raspravljanja zaostavštine i drugim vanparničnim postupcima, koje javnim beležnicima poveravaju sudovi, a u kojima je neophodno učešće stranaka. Takođe, već zakazana ročišta u ovim postupcima biće odložena, osim u predmetima u kojima se zahteva hitno postupanje, a ne ugrožavaju se posebno zaštićene kategorije stanovništva.\nU skladu sa preporukama Ministarstva pravde, javni beležnici do daljeg neće obavljati službene radnje van javnobeležničkih kancelarija, osim u izuzetno hitnim i opravdanim slučajevima.\nPrevious Zaraženi zdravstveni radnici u Valjevu, zatvorene laboratorije Zavoda za javno zdravlje\nNext Kisić Tepavčević: Napravila sam lapsus, prvi slučaj zabeležen 6. marta


"Iran bi zbog sankcija mogao da odustane od dogovora" - Klix.ba\nMohammad Rheza Bahonar\n"Iran bi zbog sankcija mogao da odustane od dogovora"\n20.5.2010. u 19:30\nIran bi mogao da odustane od dogovora s Brazilom i Turskom o prebacivanju dijela svog obogaćenog urana u inostranstvo, ukoliko Vijeće sigurnosti UN-a odobri četvrtu rundu sankcija Islamskoj Republici, izjavio je u četvrtak poslanik u iranskom parlamentu Mohammad Rheza Bahonar.\n- Ukoliko (Zapad) donese novu rezoluciju protiv Irana, mi nećemo biti u obavezi (da poštujemo) saopćenje Teherana i slanje goriva iz Irana će biti otkazano, rekao je Bahonar, prenijela je iranska novinska agencija Mer.\nIran je u nedjelju postigao dogovor s Brazilom i Turskom o slanju 1.200 kilograma niskoobogaćenog urana u inostranstvo u zamjenu za uranske šipke neophodne za rad reaktora u Teheranu u kome se proizvode izotopi koji se koriste u terapiji raka.\nTurska, Brazil i Iran su pozvali na prekid razgovora o pooštravanju sankcija Iranu zbog postignutog dogovora, koji su zapadni kritičari odbacili kao taktiku kako bi vlasti Islamske republike izbjegle ili odgodile sankcije.\nRazlog tome je što bi količina niskoobogaćenog urana koga bi se Iran odrekao, ista ona koju je Međunarodna agencija za atomsku energiju (IAEA) predlagala u oktobru, ostavila Iran s dovoljnom količinom urana za proizvodnju jedne atomske bombe, prenosi Reuters.\nZapad smatra da je cilj iranskog nuklearnog programa proizvodnja atomskog oružja, dok Teheran tvrdi da je njegova svrha isključivo proizvodnja električne energije i odbija da obustavi obogaćivanje urana.\nMinistar vanjskih poslova Rusije Sergej Lavrov pozvao je Iran da što prije pošalje svoj prijedlog o razmjeni nuklearnog goriva IAEA-u.\nPredsjednik ruske državne kompanije za atomsku energiju "Rosatom" Sergej Kirijenko je, s druge strane, u četvrtak potvrdio da će nuklearni reaktor koji Rusija gradi u Busheru početi da radi u augustu.\nSjedinjene Države predale su u utorak Vijeću sigurnosti UN-a nacrt rezolucije kojom se pooštravaju sankcije Iranu zbog odbijanja te države da obustavi obogaćivanje urana.\nNacrt rezolucije je ublažen pošto su Rusija i Kina imale primjedbe na rigoroznije američke i evropske prijedloge.\nZavršena sjednica Skupštine KS\n20.05.2010. u 19:32\nZajednička obuka specijalaca policija u BiH


Vulin: Vojska osposobljena, ruski „migovi“ spasili naše vazduhoplovstvo - Sputnjik Srbija\n13:55 30.11.2017 Preuzmite kraći link\nMinistar Vulin za Tanjug kaže da su naši vojnici visoko motivisani, obučeni i spremni da rade svoj posao i da odgovore na svaku pretnju.\nOn ocenjuje da je „nabavka ’migova“ spasila naše vazduhoplovstvo“, jer su srpsko vazduhoplovstvo i vazduhoplovna odbrane najviše „stradali“ tokom NATO agresije.\nNajavljuje i da će se nastaviti sa osavremenjavanjem srpske flote „migovima 29“, koji pripadaju „četiri plus generaciji“.\n„Nastavićemo da radimo na jačanju vazduhoplovstva i vazduhoplovne odbrane, naše nebo mora da bude sigurno, a da bi bilo sigurno i zaštićeno morate da imate snažno vazduhoplovstvo“, rekao je Vulin.\nOn podseća da je proces obnove vojske počeo 2012. godine, kada je ministar odbrane postao sadašnji predsednik Aleksandar Vučić, i kaže da je tada prestalo da se „uništava naoružanje, proteruju starešine i poništava uloga Vojske Srbije.“\nNa pitanje da prokomentariše izveštaj „Atlantskog saveta“ u kojem se navodi da SAD treba da uspostave stalno prisustvo vojske u Jugoistočnoj Evropi, Vulin odgovara da je reč o stavu nevladine organizacije, koji može biti prihvaćen ili ne, ali da on ne može da ga komentariše.\n„Stav Srbije je da je vojno neutralna zemlja, nećemo biti članica ni NATO-a, ni ODKB-a, niti bilo kojeg drugog vojnog saveza i nastavićemo da vodimo politiku u smeru srpskih nacionalnih interesa, a to su mir i stabilnost u čitavom regionu“, ukazao je Vulin.\nKomentarišući deo izveštaja „Atlantskog saveta“ da bi formiranje vojne baze bilo najbolje u kampu Bondstil na KiM, Vulin kaže da Srbija nije zainteresovana za vojne baze na svojoj teritoriji, kao i da to nije u skladu sa Rezolucijom 1244.\n„Hoćemo da Srbi budu zaštićeni gde god da žive, da budu sigurni i da imaju sva prava. To je naša politička orijentacija i tako ćemo se i dalje ponašati“, stav je srpskog ministra odbrane.\nNa pitanje o statusu Ruskog humanitarnog centra u Nišu, Vulin kaže da će „pritisaka uvek biti“, ali da će Vlada doneti odluku o tome kada za to bude vreme.\n„Ne želim svojim stavom da vršim pritisak na Vladu, sve što imam reći ću na sednici Vlade, a znam da ćemo voditi računa o srpskim interesima“, rekao je Vulin.


Vesti online / Sport / Tenis / Zimonjić i Nestor u polufinalu Sidneja\nZimonjić i Nestor u polufinalu Sidneja\nSrpski teniser Nenad Zimonjić i Kanađanin Danijel Nestor plasirali su se u polufinale međunarodnog turnira u Sidneju u konkurenciji parova, pošto su noćas u četvrtfinalnom meču, kao prvi nosioci, pobedili Nemca Kristofera Kasa i Belgijanca Dika Normana rezultatom 6:2, 4:6, 10:5, posle nešto više od sata igre.\nZanimljivo je da je to bila Zimonjićeva jubilarna 400. pobeda u dublu u karijeri.\nNenad Zimonjić je postao deveti aktivni dubl-igrač sa 400 pobeda u karijeri, pre njega to su ostvarili Nestor, Mark Nouls, Majk Brajan, Bob Brajan, Maheš Bupati, Martin Dam, Leander Paes i Maks Mirnji. Na večitoj listi najbolji je Tod Vudbridž sa 782 pobede, drugi na listi najuspešnijih svih vremena je Danijel Nestor koji ima skor 725-281.\nPrvi nosioci u Sidneju u polufinalu igraju sa ruskim parom Igor Andrejev, Jevgenij Koroljev, kojima je nemački dubl Benjamin Beker/Skot Lipski predali meč posle vođstva 7:5, 1:0 za Ruse.\nTENIS Zimonjić i Nestor u finalu turnira u Sidneju


Rusija očekuje da će rukovodstvo Ujedinjenih nacija na odgovarajući način reagovati na akcije Prištine protiv predstavnika misije UN na Kosovu, poručila je portparolka ruskog Ministaerstva spoljnih poslova Marija Zaharova, komentarišući odluku Prištine da proglasi ruskog zvaničnika u Unmiku za personu non grata.\nMarija Zaharova (Foto EPA-EFE)\nZaharova je ocenila da proglašavanje ruskog zvaničnika u Unmiku za personu non grata predstavlja nastavak provokacija Prištine kako bi se, kako je navela, zaoštrili međuetnički odnosi u regionu, diskreditovale UN i konstruktivna uloga Rusije na Balkanu.\nOna je osudila svaki pokušaj da se ograniči delatnost ili istisne misija UN sa Kosova, "preduzimanjem agresivnih koraka koji mogu biti u suprotnosti sa duhom i slovom rezolucije Saveta bezbednosti UN 1244".\n"Ocigledna je želja kosovskih vlasti da se otarase onih koji mogu objektivno da zabeleže destruktivnu politiku Prištine koja se sprovodi u područjima pokrajine gde žive Srbi", ocenila je Zaharova.\nOna je pozvala UNMIK i KFOR da osiguraju bezbednost ruskih i drugih članova misije UN, u okviru svojih nadležnosti pod rezolucijom Saveta bezbednosti UN.\n"Očekujemo da će samovolja Prištine naići na odgovarajući kategoričan odgovor rukovodstva UN", navela je Zaharova, a prenosi TASS.\nMinistarka spoljnih poslova Kosova Donika Gervala Švarc saopštila je 31. decembra da je, na zahtev premijera Aljbina Kurtija, donela odluku da proglasi ruskog zvaničnika u Unmiku za personu non grata zbog, kako tvrdi, njegove štetne aktivnosti kojom je narušena bezbednost Kosova.


Ne tuširate se svaki dan, ne perete kosu redovno: Evo šta radite svom telu! - InfoRS blog\nDoktorka je objasnila i odakle vam te modrice ili ogrebotine “nepoznatog” porekla.\nJedno istraživanje došlo je do poražavajućih rezultata – četiri od pet žena se ne tušira svaki dan! To nikako nije dobro za kožu, zato poslušajte savete doktorke Holi Filips. Kada je reč o treniranju, ona savetuje da nikada ne preskačete kupanje, ali šta je sa kosom?“Ako ne operete kosu svaka dva ili tri dana, na njoj će se neizbežno nagomilati masnoća i prljavština”, kaže stilista Džordž Rajlender i dodaje da takva kosa obavezno poprimi neprijatan miris i ružan izgled. Da li ste znali da preskakanje pranja kose izaziva njeno mršenje i brže cvetanje krajeva?\n“Ako to praktikujete spavanje sa šminkom malo češće, pogotovo stalno, nemojte se začuditi ukoliko vam koža pre vremena ostari. To se dešava jer zbog šminke koža ne može da se oporavi i izgradi nove ćelije, a odbaci mrtve, usled čega se pojavljuju bore i koža postaje tamnija”, istakla je ona.Noću se koža aktivno obnavlja, a ako joj tada zatvorite pore, vrlo verovatno ćete uskoro primetiti mitisere i gnojne bubuljice. Maskara vam možda ne izgleda opasno, jer se nanosi samo na trepavice, ali spavanje sa njom ima užasne posledice – možete ostati bez trepavica!\nVOŽNJA I SEKS: Pogledajte šta o vama otkriva automobil koji posedujete\nMuškarci traže fatalne žene: Evo koje su njihove karakteristike!\n5 načina kako da izbegnete želju za hranom\nIZOPAČENE TAJNE: 11 uvrnutih seks-perverzija\nNext story OVAKO STVARNO IZGLEDA SMRT: Nema ni svetlosti ni tunela, evo šta sam video…\nPrevious story Muškarci traže fatalne žene: Evo koje su njihove karakteristike!


Pilot projekat pametni sistemi daljinskog grejanja Resalte i Energetike Ljubljana | Resalta\nPilot projekat pametni sistemi daljinskog grejanja Resalte i Energetike Ljubljana\nSubota, 02. 02. 2019\nResalta, u partnerstvu sa Energetikom Ljubljana, sprovodi pilot projekat za pametne sisteme daljinskog grejanja u gradu Ljubljana. Glavni cilj projekta je uključivanje 4.500 podstanica daljinskog grejanja u jedan jedinstveni informacioni sistem, čime bi se cela mreža daljinskog grejanja uvela pod centralni nadzor.\nKao jedna od najvećih energetskih distributivnih kompanija u Sloveniji, Energetika Ljubljana upravlja dvama najvećim slovenskim infrastrukturnim sistemima za daljinsko snabdevanje energijom: sistemom daljinskog grejanja u Ljubljani i ljubljanskim distributivnim sistemom za gas. Njen sistem daljinskog grejanja je jedan od ekološki najprihvatljivijih sistema snabdevanja energijom, ali još uvek je podložan toplotnim gubicima i drugim izazovima koji su svojstveni za distribuciju tople vode za grejanje.\nEnergetika Ljubljana je odabrala partnerstvo sa Resaltom kako bi učestvovala u ovom inovativnom projektu, sa fokusom na pružanje pouzdane toplote kupcima, uz stalno optimizovanje distribucije toplote kako bi se povećala ekološka i ekonomska efektivnost.\nDa bi se to postiglo, projekat je implementirao sveobuhvatnu IT platformu za praćenje, upravljanje i optimizaciju podstanica daljinskog grejanja. Primanje podataka direktno iz podstanica omogućava da se identifikuju problemi, čak i pre nego što se pojave, i da se stvore uslovi za njihovo rešavanje, čime se smanjuju troškovi i gubitak vremena. Pored uštede goriva zbog nižih toplotnih gubitaka, uz korišćenje preciznih i pravovremenih podataka o potrošnji toplote, Energetika Ljubljana će moći da optimizuje distribuciju, a time i ostvari uštedu električne energije zbog manjeg protoka vode kroz mrežu. Osim toga, inovativni ,,web’’ interfejs omogućava aktivno uključivanje korisnika, omogućavajući im da prate vlastitu potrošnju i da je prilagođavaju.\nCelokupan instalirani sistem pametnog upravljanja energijom pruža stabilan, fleksibilan i efikasan okvir za digitalizaciju i optimizaciju mreža za distribuciju toplote. On pruža sveobuhvatan skup alata koji se mogu koristiti za poboljšanje performansi distributivne mreže, kao i za identifikaciju grešaka i loših performansi podsistema (podstanica i drugih uređaja).\nProjekat istovremeno omogućava smanjenje troškova rada distributivnih mreža, pruža mogućnost kontrole rada toplotnih stanica i pruža alat za edukaciju potrošača o pravilnom korišćenju energije kroz pregled i povećanje uvida u način korišćenja energije. Dugoročni cilj je korišćenje sistema u cilju snižavanja povratne temperature tople vode za 20°C. Ovo može rezultirati godišnjom uštedom od preko milion evra zbog uštede goriva i smanjenja potrošnje električne energije za rad mreže.\nKao vodeći projektni partner, Resalta implementira sistem i radi sa drugim opštinama u regiji na uvidu i razmeni znanja i iskustava u vezi sa projektom.\nProjekat je podržan od strane SPIRIT Slovenija - Javne agencije za preduzetništvo, internacionalizaciju, strana ulaganja i tehnologiju u okviru programa „Pilot/demonstracionih projekata: konverzija, distribucija i upravljanje energijom“ koji je fokusiran na pružanje podrške inovativnim projektima u oblasti energetske efikasnosti za distributivne mreže i strategije pametne specijalizacije Republike Slovenija u kategoriji pametnih gradova i zajednice.\nResalta i Energetika Ljubljana su primaoci sredstava u iznosu od 863.805,08 € na tenderu "Pilot/Demonstracioni projekti - I deo: konverzija, distribucija i upravljanje energijom".\nInvesticiju sufinansiraju Evropska unija iz Evropskog fonda za regionalni razvoj i Republika Slovenija.\nenergy efficiency energy consumption Energy management system\nPrethodni članakProjekat energetske rekonstrukcije grada Ljubljana osvojio evropsku nagradu za energetske usluge\nSledeći članakResalta potpisuje projekat kogeneracije sa Mora Moravijom u Češkoj